text:
CHITSAUKO 12
Taura ‘Zvakanaka Zvinovaka’
“Shoko rakaora ngarirege kubuda mumuromo menyu, asi shoko chero ripi zvaro rakanaka, kuti rivake.”—VAEFESO 4:29.
KANA ukapa mumwe munhu chipo, unonzwa sei kana akachishandisa zvisiri izvo? Ngatitii wakamupa mota, wozonzwa kuti akaityaira achiita hake zvokutamba, akakuvadzisa vamwe. Zvingasakuodza mwoyo here?
2 Kukwanisa kubudisa mashoko chipo chinobva kuna Jehovha, uyo anopa “zvipo zvose zvakanaka nezvinopiwa zvose zvakakwana.” (Jakobho 1:17) Chipo ichi, chinova ndicho chinoita kuti vanhu vasiyane nemhuka, chinoita kuti tiudze vamwe zvatinofunga uye kuti tiri kunzwa sei. Zvisinei, kufanana nemota, chipo chokutaura chinogona kushandiswa zvisiri izvo. Saka Jehovha anofanira kunge achiodzwa mwoyo paanonzwa vanhu vachirasa muromo, vachishungurudza nokurwadzisa vamwe!
3 Kuti tirambe tiri murudo rwaMwari, tinofanira kushandisa chipo chokutaura sezvinodiwa neakachipa wacho. Jehovha haatisiyi tichiita zvokufungidzira kuti anofadzwa nokutaura kwakaita sei. Shoko rake rinoti: “Shoko rakaora ngarirege kubuda mumuromo menyu, asi shoko chero ripi zvaro rakanaka, kuti rivake sezvingava zvichidiwa, kuti ripe zvinofadza kune vanonzwa.” (VaEfeso 4:29) Ngatikurukurei kuti nei tichifanira kungwarira zvatinotaura, kuti mashoko api atisingafaniri kutaura, uye kuti tingataura sei ‘zvakanaka, zvinovaka.’
NEI TICHIFANIRA KUBATA MUROMO WEDU?
4, 5. Zvimwe zvirevo zviri muBhaibheri zvinotsanangura sei simba rine mashoko?
4 Chimwe chikonzero nei tichifanira kubata muromo wedu ndechokuti mashoko ane simba. Zvirevo 15:4 inoti: “Kudzikama kworurimi muti woupenyu, asi kusarurama kuri maruri kunoreva kuputsika kwomudzimu [kana kuti kuora mwoyo].” * Sezvo mvura ichiraramisa muti wanga wava kuoma, rurimi runyoro runosimbisa vaya vanonzwa zvarwunotaura. Kusiyana naizvozvo, mashoko akaipa anopedza vamwe simba. Chokwadi, mashoko atinotaura ane simba rokukuvadza kana kuporesa.—Zvirevo 18:21.
5 Chimwe chirevo chinonyatsotsanangura simba riri mumashoko chichiti: “Kune munhu anotaura asingafungi zvinobaya sezvinoita bakatwa.” (Zvirevo 12:18) Mashoko asina kufungwa anogona kusiya vamwe vava nemaronda uye anoparadza ukama. Wati wamborwadziswa nomumwe munhu ataura zvinobaya sebakatwa here? Asiwo, chirevo ichocho chinoti: “Rurimi rwevakachenjera runoporesa.” Mashoko anenge anyatsofungwa anotaurwa nomunhu ane uchenjeri hunobva kuna Mwari anogona kuporesa mwoyo unenge wakuvadzwa uye anogona kuvaka ukama. Unoyeuka here pawakamboporeswa nemashoko akanga ataurwa nomunhu ane mutsa? (Verenga Zvirevo 16:24.) Tichiziva kuti mashoko ane simba, zvechokwadi tinoda kushandisa miromo yedu kuporesa vamwe kwete kuvakuvadza.
Kutaura nounyoro kunozorodza
6. Nei riri basa chairo kudzora rurimi rwedu?
6 Kunyange tikaedza zvakadini, hatigoni kudzora rurimi rwedu zvakazara. Saka ndicho chikonzero chechipiri nei tichifanira kubata muromo wedu: Chivi chiri matiri chinoita kuti tide kushandisa rurimi rwedu zvakaipa. Mumwoyo ndimo munobva mashoko, uye “zvinodiwa nomwoyo womunhu zvakaipa.” (Genesisi 8:21; Ruka 6:45) Saka kudzora rurimi rwedu ibasa chairo. (Verenga Jakobho 3:2-4.) Kunyange zvazvo tisingakwanisi kudzora rurimi rwedu zvakakwana, tinogona kugara tichiedza kutaura zviri nani. Sokurwisa kunofanira kuita munhu anoshambira achienda kuri kubva mvura, isuwo tinotofanira kurwisa chaizvo kapfungwa kanogara kari matiri kekuda kuita chivi tichishandisa rurimi zvisina kunaka.
7, 8. Jehovha ane basa here nematauriro atinoita?
7 Chikonzero chechitatu nei tichifanira kubata muromo ndechokuti tichazvidavirira kuna Jehovha pamusoro pezvatinotaura. Mashandisiro atinoita rurimi rwedu anokanganisa ukama hwedu nevamwe uye naJehovha. Jakobho 1:26 inoti: “Kana munhu chero upi zvake achizviona somunhu anonamata zvakarurama asi asingadzori rurimi rwake, achiramba achinyengera mwoyo wake, kunamata kwomunhu uyu hakuna zvakunobatsira.” Sezvatakaona muchitsauko chakapfuura, zvatinotaura zvakabatana nokunamata kwedu. Kana rurimi rwedu rusingadzorwi, tichingorutsa mashoko anorwadza, anokuvadza, mabasa edu ose sevaKristu anogona kuonekwa naMwari sepasina. Saka iyi inyaya yokuti tifungisise!—Jakobho 3:8-10
8 Zviri pachena kuti tinofanira kungwarira kuti tisashandisa zvisiri izvo chipo chokutaura. Tisati takurukura matauriro akanaka anovaka, ngatitangei takurukura kuti matauriro api asingafaniri kutomboitwa nomuKristu wechokwadi.
MATAURIRO ANOKUVADZA
9, 10. (a) Kutaura kwakaita sei kwazara munyika nhasi? (b) Nei tichifanira kusiyana nokutaura kunonyadzisa? (Onawo mashoko omuzasi.)
9 Kutaura kunonyadzisa. Kutuka, nokumwe kutaura kunonyadzisa zvakazara munyika nhasi. Vakawanda vanoshandisa mashoko anonyadzisa vachida kuti vasimbise zvavanenge vachitaura kana kuti vanenge vasina mashoko akawanda avanoziva vozongoshandisa iwayo. Vanoita mitambo yokusetsa vanhu vanowanzoshandisa mashoko anonyadzisira, anotaura nezvepabonde kuti vasekese vanhu. Zvisinei, kutaura zvinonyadzisira haisi nyaya yekutamba nayo. Anenge makore 2 000 akapfuura, muapostora Pauro akapa zano ungano yeKorose achiti ibvise “kutaura kunonyadzisa.” (VaKorose 3:8) Pauro akaudza ungano yeEfeso kuti “majee anonyadzisa” aiva pakati pezvinhu zvisingafaniri “kumbotaurwa nezvazvo pakati” pevaKristu vechokwadi.—VaEfeso 5:3, 4.
10 Kutaura kunonyadzisa kunogumbura Jehovha. Kunogumburawo vaya vanomuda. Chokwadi kuda Jehovha kunoita kuti tisiyane nokutaura kunonyadzisa. Achitaura ‘nezvemabasa enyama,’ Pauro anodoma “kusachena,” uko kunosanganisira kutaura kusina kuchena. (VaGaratiya 5:19-21) Iyi haisi nyaya yokutamba nayo. Munhu anogona kudzingwa muungano kana akapiwa apiwazve zano asi asingasiyi tsika yokutaura zvinhu zvisina unhu, zvinonyadzisa uye zvinokanganisa vamwe. *
11, 12. (a) Makuhwa chii, uye anokuvadza kana aita sei? (b) Nei vanamati vaJehovha vachifanira kusiyana nokuchera vamwe?
11 Makuhwa anokuvadza vamwe, uye kuchera. Makuhwa kungotaura kunoita vanhu nezvevamwe noupenyu hwavo. Makuhwa ose akaipa here? Haana kuipa kana tichitaura zvinhu zvakanaka kana kuti zvinobatsira, zvakadai sokutaura kuti nhingi akabhabhatidzwa kana kuti ngana anoda kukurudzirwa. VaKristu vekutanga vaifarira kuziva kuti vamwe vavo vakadii uye vaiudzana mashoko anokurudzira nezvevavainamata navo. (VaEfeso 6:21, 22; VaKorose 4:8, 9) Zvisinei, makuhwa anogona kukuvadza kana munhu amonyorora mashoko kana kuti atadza kuachengeta muhana. Chakatonyanya kuipa ndechokuti anogona kuita kuti munhu atange kuchera vamwe, uko kusina pakunombonzi kwakanaka. Kuchera “kupomera munhu zvenhema zvinosvibisa zita rake.” Somuenzaniso, vaFarisi vaitaura mashoko okuchera Jesu vachida kusvibisa zita rake. (Mateu 9:32-34; 12:22-24) Kuchera kunowanzoita kuti vanhu vapopotedzane.—Zvirevo 26:20.
12 Jehovha anoiona senyaya hombe kana vanhu vachishandisa chipo chokutaura kuti vasvibise vamwe kana kuti vavaparadzanise. Anovenga vaya vanoita kuti “pakati pehama pave nokukakavara.” (Zvirevo 6:16-19) Shoko rechiGiriki rakashandurwa kuti “mucheri” ndidi·aʹbo·los, iro rinoshandiswawo kureva Satani. Iye ndiye “Dhiyabhorosi,” munhu akashata akachera Mwari. (Zvakazarurwa 12:9, 10) Zvechokwadi tinoda kusiyana nokutaura kungaita kuti tifanane naDhiyabhorosi. Muungano hamufaniri kutaurwa zvinhu zvinoita kuti vanhu vaite mabasa enyama akadai ‘sokukakavadzana’ uye “kupesana.” (VaGaratiya 5:19-21) Saka, usati wataura zvawakanzwa nezvomumwe munhu, zvibvunze kuti: ‘Ichokwadi here? Zvakanaka here kuti ndiudzewo mumwe munhu? Zvinokosha uye zvine zvazvinondibatsira here kuti ndifambise mashoko aya?’—Verenga 1 VaTesaronika 4:11.
13, 14. (a) Munhu anorasa muromo anoita kuti vamwe vanzwe sei? (b) Kutuka kuita sei, uye nei munhu ane tsika yokutuka achizviisa pangozi?
13 Kutuka. Sezvambotaurwa, mashoko ane simba rokukuvadza. Ichokwadi kuti nemhaka yechivi chiri muvanhu, tose tinombotaura zvinhu zvatinozodemba. Zvisinei, Bhaibheri rinonyevera nezvematauriro asingafaniri kutomboitwa zvachose mumusha wevaKristu kana muungano. Pauro akapa zano vaKristu achiti: “Pfini dzose nokutsamwa nehasha nokupopota nokutuka ngazvibviswe kwamuri pamwe chete nezvakaipa zvose.” (VaEfeso 4:31) Mamwe maBhaibheri anoshandura shoko rokuti “kutuka” achiti “mashoko akashata,” “kutaura kunokuvadza,” uye “kurasa muromo.” Kutuka, uko kunosanganisira kudana vamwe nemazita okutsvinya, uye kungotsoropodza zvose zvose, kunogona kubvisa vamwe chimiro kwovasiya vava kunzwa sevasiri vanhu. Vana vaduku ndivo vari nyore kukuvadzwa nemashoko okutuka nokuti vanenge vasati vava nechavanoziva.—VaKorose 3:21.
14 Bhaibheri rinoshora zvakasimba kutuka, uko kunoreva tsika yokuzvidza vamwe nemashoko anogumbura, okuvirima, kana kuti kutaura kwokungopotsera. Munhu ane tsika yokudaro anozvisikira moto muziso, nokuti munhu anotuka anogona kubviswa muungano kana akatadza kuteerera asi abatsirwa kakawanda kuti achinje. Akasachinja anogona kutadza kupinda munyika itsva. (1 VaKorinde 5:11-13; 6:9, 10) Saka zviri pachena kuti hatigoni kuramba tiri murudo rwaMwari kana tiine tsika yokutaura mashoko akaora, asiri echokwadi kana kuti asina kunaka. Kutaura kwakadaro kunokuvadza.
‘MASHOKO ANOVAKA’
15. Kutaura kworudzii ‘kunovaka?’
15 Tingashandisa sei chipo chokutaura sezvaidiwa neakachipa wacho? Yeuka kuti Shoko raMwari rinotikurudzira kutaura “shoko chero ripi zvaro rakanaka, kuti rivake.” (VaEfeso 4:29) Jehovha anofara patinotaura mashoko anovaka, anokurudzira uye anosimbisa vamwe. Zvinoda kuti utange wafunga kuti utaure mashoko akadaro. Bhaibheri haripi bumbiro remitemo yokutevedzera pakutaura; harinawo mashoko akarongwa anonzi aya ndiwo okushandisa “uchitaura zvakanaka.” (Tito 2:8) Kuti titaure mashoko ‘anovaka,’ tinofanira kuyeuka zvinhu zvitatu zvinokosha zvinoita kuti kutaura kunzi kunovaka. Kunofanira kunge kwakanaka, kuri kwechokwadi, uye kuine mutsa. Tichifunga nezvezvinhu izvi ngatikurukurei mimwe mienzaniso yokutaura kunovaka.—Ona bhokisi rakanzi “ Kutaura Kwangu Kunovaka Here?”
16, 17. (a) Nei tichifanira kurumbidza vamwe? (b) Mikana ipi iripo yokurumbidza vamwe muungano? mumhuri?
16 Kurumbidza nomwoyo wose. Jehovha naJesu vanoziva kuti vamwe vanoda kurumbidzwa uye kufarirwa. (Mateu 3:17; 25:19-23; Johani 1:47) SevaKristu, zvakanaka kuti isuwo tirumbidze vamwe nomwoyo wose. Nei? “Shoko rinotaurwa panguva yakakodzera, haiwa rakanaka sei!” inodaro Zvirevo 15:23. Chimbozvibvunza kuti: ‘Ndinonzwa sei kana mumwe munhu akandirumbidza nomwoyo wose? Hazvindifadzi nokundipa manyukunyuku here? Zvechokwadi, ukarumbidzwa nomwoyo wose unobva waziva kuti pane munhu ari kukucherechedzawo, ane hanya newe, uye kuti washandira zviripo. Kutendwa kwakadaro kunoita kuti uve nechivimbo uye kunoita kuti utozowedzera kushanda nesimba nguva inotevera. Sezvo uchifara kana ukarumbidzwa, haufaniriwo here kuedza nepaunogona napo kurumbidza vamwe?—Verenga Mateu 7:12.
17 Zvidzidzise kutarisa zvakanaka zvinoitwa nevamwe, wovarumbidza. Muungano, unganzwa hurukuro ichitsetsenurwa, ungacherechedza wechiduku ari kuvavarira zvimwe zvinangwa zvokunamata, kana kuti munhu akura asingaregi kuuya kumisangano pasinei nokuti nyama hadzichadi. Kurumbidza vanhu vakadaro kunovafadza kwosimbisa chido chavo chokushumira Jehovha. Mumhuri, varume nemadzimai vanoda kunzwa mashoko anofadza okurumbidzwa nokutendwa achitaurwa nemumwe wavo. (Zvirevo 31:10, 28) Kana vari vana, vanotonyanya kuda mashoko ekurumbidzwa uye izvi zvinoita kuti vaite zvakanaka. Kurumbidza mwana uye kumuonga kunokosha kwaari sezvinongoita zuva nemvura kuzvinhu zvinomera. Vabereki, tsvakai mikana yokurumbidza vana venyu pazvinhu zvavanoita zvinoyemurika. Kurumbidza kwakadaro kunoita kuti vana venyu vashinge, vave nechivimbo uye vade kuwedzera kushanda nesimba kuti vaite zvakarurama.
18, 19. Nei tichifanira kuedza nepatinogona napo kukurudzira uye kunyaradza vatinonamata navo, uye tingazviita sei?
18 Kukurudzira uye kunyaradza. Jehovha ane hanya zvikuru nomunhu “akaderera” uye “ari kudzvinyirirwa.” (Pisarema 72:13, 14; Isaya 57:15) Shoko rake rinotikurudzira kuti “rambai muchinyaradzana [kana kuti kukurudzirana]” uye “taurai zvinonyaradza mweya yakaora mwoyo.” (1 VaTesaronika 5:11, 14) Tine chokwadi chokuti Mwari anocherechedza uye anofadzwa nezvatinoita kuti tikurudzire uye tinyaradze vatinonamata navo vane mwoyo yakaremerwa.
19 Zvisinei, ungataurei kuti uvake muKristu akaora mwoyo kana kuti akasuruvara? Usafunga kuti unofanira kugadzirisa dambudziko racho. Kazhinji kacho mashoko mashoma anowanzobatsira zvikuru. Udza akaora mwoyo wacho kuti uri kutorwadziwawo nezviri kuitika kwaari. Mukumbire kuti munyengetere mose; unogona kukumbira Jehovha kuti abatsire munhu iyeye kuti azive kuti anodiwa nevanhu uye naMwari. (Jakobho 5:14, 15) Muudze kuti inhengo yeungano inokosha uye ine basa. (1 VaKorinde 12:12-26) Muverengere ndima yeBhaibheri inokurudzira inomuudza kuti azive kuti zvechokwadi Jehovha ane hanya naye. (Pisarema 34:18; Mateu 10:29-31) Kuwana nguva yokuudza munhu akaora mwoyo “shoko rakanaka” uchitaura naye zvinobva pamwoyo kuchamubatsira kunzwa kuti anodiwa uye anokosha.—Verenga Zvirevo 12:25.
20, 21. Zvinhu zvipi zvinoita kuti zano ribatsire?
20 Zano rinobatsira. Sevanhu vanotadza, tose tinofanira kupiwa zano nguva nenguva. Bhaibheri rinotikurudzira richiti: “Teerera zano ugamuchire kurangwa, kuti uve akachenjera munguva yako yemberi.” (Zvirevo 19:20) Vakuru havasi ivo voga vanopa zano. Vabereki vanopa vana vavo zano. (VaEfeso 6:4) Hanzvadzi dzakura dzingapa vakadzi vechiduku zano. (Tito 2:3-5) Kuda vamwe kunoita kuti tivape zano zvokuti vanoriteerera vasingasari vachifunga kuti vadzvinyirirwa. Chii chingatibatsira kupa zano rakadaro? Funga nezvezvinhu zvitatu zvinoita kuti zano rinyatsobatsira: mafungiro uye chinangwa cheari kupa wacho, kwaari kuritora, uye mapiro aanoriita.
21 Kubatsira kwezano kunotangira pane ari kuripa wacho. Zvibvunze kuti, ‘Ndepapi pazviri nyore kuti ndigamuchire zano?’ Riri nyore kugamuchira kana ukaziva kuti munhu ari kuripa ane chido chekukubatsira, haasi kuripa akagumbuka, uye haanawo zvimwe zvaari kutsvaga. Saka paunopa vamwe zano, haufaniri kudarowo here? Chimwe chinoita kuti zano ribatsire ndechekuti rinofanira kutorwa muShoko raMwari. (2 Timoti 3:16) Tingave tichiita zvokuverenga kubva muBhaibheri kana kuti kungotaura zvirimo, zano rose ratinopa rinofanira kubva muMagwaro. Saka vakuru vanofanira kuchenjerera kuti vasataure maonero avo pachavo; kana kumonyanisa Magwaro, vachiita kuti zvioneke sokuti Bhaibheri rinotsigira maonero avo. Zano rinobatsirawo chaizvo kana rikataurwa nenzira kwayo. Zano rakarungwa nomutsa riri nyore kugamuchira uye rinoita kuti ari kuripiwa arambe aine chiremerera chake.—VaKorose 4:6.
22. Wasarudza kushandisa sei chipo chokutaura?
22 Chokwadi, kutaura chipo chinokosha chinobva kuna Mwari. Kuda Jehovha kunofanira kuita kuti tishandise chipo ichi zvakanaka. Ngatiyeukei kuti mashoko atinotaura kune vamwe ane simba rokuvaka kana kuti kuparadza. Saka ngatishandisei chipo ichi sezvinodiwa neakatipa wacho, ‘kuti tivake’ vamwe. Kana tikadaro, kutaura kwedu kuchafadza vatinotaura navo uye kuchatibatsira kuramba tiri murudo rwaMwari.
^ ndima 4 Shoko rechiHebheru rakashandurwa kuti “kusarurama” pana Zvirevo 15:4 rinogona kureva “kusati twasu; kuipa.”
^ ndima 10 MuMagwaro, shoko rokuti “kusachena” rinogona kureva zvivi zvakasiyana-siyana. Kunyange zvazvo kusiri kusachena kwose kunogarirwa dare, pane mamwe maitiro okusachena kwakakomba anogona kudzingisa munhu muungano kana asingapfidzi.—2 VaKorinde 12:21; VaEfeso 4:19; ona “Mibvunzo Inobva Kuvaverengi” muNharireyomurindi yaJuly 15, 2006.
[Mibvunzo Yechidzidzo]
Inzwa zvimwe
Unoti ‘Hungu Asi Panguva Imwe Chete Uchiti Aiwa’ Here?
VaKristu vanofanira kuita zvavanotaura uye havafaniri kuti ‘hungu asi vachiti aiwa.’ Tingaitei kana tichida kuchinja zvatinenge tavimbisa? Dzidza kubva pane zvakaitwa noMuapostora Pauro.


c: text/html

text:
Pandakaroora painge pasina baba vemukadzi, tete vacho vainge vari shamwari yamai vacho – Ndodii panyaya yakadai? Ndakadanana nemusikana ndikamumitisa .Ndakaroora asi pandakaroora painge pasina baba vemukadzi tete vacho vainge vari shamwari yamai vacho.
Baba vake vakasiyana namai vake vari vadiki. So vekumhuri kwangu vakati vanoda kuona baba ivo vairamba vachiti anoda kunoona baba ngaende ega kuHarare so zvakatora nguva until last year .Vakatanga kuti huya utore mhuri yako ndakaramba vakamboedza kumuwuyisa natete vaye vekunyepa asi ndakaramba .
Now ndakaona kuti hapana imba apa ndakamupa gupuro akaramba. Zvinoita here? .Uku ndakuda kuroora umwe munaDecember muno ndakatopiwa date.Ndodii panyaya yakadai?
Mhinduro
Nyaya yekuti munhu ana baba here inyaya yamai vake kwete yake. Haisi nyaya yekuti ungafunga kuramba munhu nayo uchiti nekuti hauna kuona baba vake. Varume pamwe kufunga munotadza zvachose, pamwe wagara hako wainge usingade kumoroora.
Kufunga kwangu semunhukadzi kunoti kana mukadzi ari munhu akakodzera kurara newe pasina kondhomu zvinoreva kuti munhu akakodzera kugadzira mwana newe.
Mukadzi uyu aratidza rudo kureva kuti munhu akakodzera kugara naye. Saka iyi mhosva yekuti haana kundotsvaga baba vake akauya navo kumhuri yemurume haisi mhosva ine musoro. Imhosva yekutsva marambiro okuita munhu asina mhosva.

robotstxt: allowed

filter: keep


text:
Ramba Usina Kwaunotsigira Munyika Isina Kubatana
“Dzorerai . . . zvinhu zvaMwari kuna Mwari.”
NZIYO: 33, 137
1. Tingateerera sei Mwari ukuwo tichiteerera hurumende dzevanhu?
SHOKO RAMWARI rinotiudza kuti tinofanira kuteerera hurumende, asi rinotiudzawo kuti tinofanira kuteerera Mwari panzvimbo pevanhu. (Mab. 5:29; Tito 3:1) Mirayiro iyi inopesana here? Aiwa! Mashoko akataurwa naJesu pamusoro pekuzviisa pasi zvine mwero anotibatsira kuti tinzwisise uye titeerere mirayiro yacho iri miviri. Akati: “Dzorerai zvinhu zvaKesari kuna Kesari, asi zvinhu zvaMwari kuna Mwari.” [1] (Mat. 22:21) Tinoteerera sei zvakataurwa naJesu? Tinozviisa pasi pehurumende patinoteerera mitemo, patinoremekedza vane masimba, uye patinobhadhara mutero. (VaR. 13:7) Asi kana hurumende ikatiudza kuti tisateerera Mwari, tinoramba neruremekedzo kuita zvainenge yataura.
2. Tinoratidza sei kuti hatina kwatinotsigira panyaya dzezvematongerwo enyika?
2 Chimwe chinhu chatinoita kuti tipe zvaMwari kuna Mwari, kuramba tisina kwatinotsigira panyaya dzezvematongerwo enyika. (Isa. 2:4) Saka hatipikise hurumende nekuti dzakabvumirwa naJehovha kuti dzivepo, uyewo hatisimudziri pfungwa yekunyanya kuda nyika dzedu kana kuti kudzikwidziridza pane dzimwe. (VaR. 13:1, 2) Hatiudzi hurumende zvokuita, hatina bato ratinovhotera, hatikwikwidzi musarudzo, uye hatiedzi kuchinja hurumende.
3. Nei tisingafaniri kupindira mune zvenyika?
3 Bhaibheri rine zvikonzero zvakawanda zvinotibatsira kuona kuti nei Mwari asingadi kuti tipindire mune zvenyika. Somuenzaniso, tinotevedzera zvaidzidziswa uye zvaiitwa neMwanakomana wake, Jesu Kristu. Akanga ‘asiri wenyika’ saka nesuwo hatibatanidzwi mune zvematongerwo enyika uye hondo. (Joh. 6:15; 17:16) Kuti tive vatsigiri vakavimbika veUmambo hwaMwari hatifaniri kupindira mune zvenyika. Kana tikapindira mune zvematongerwo enyika, tinozova sei nehana yakachena patinenge tichiparidza mashoko akanaka ekuti Umambo hwaMwari ndihwo huchabvisa matambudziko ese evanhu? Vanhu vezvitendero zvenhema havana kubatana nekuti vanopindira mune zvematongerwo enyika. Asi vanamati vechokwadi vari munyika yose vakabatana nekuti havapindiri mune zvenyika.
4. (a) Tinoziva sei kuti zvinhu zvichatowedzera kuoma panyaya yekusapindira mune zvenyika? (b) Nei tichifanira kugadzirira iye zvino kuti tisazopindira mune zvenyika?
4 Kwatinogara, zvinhu zvinogona kunge zvakadzikama mune zvematongerwo enyika uye vashumiri vaMwari vanogona kunge vachinamata vakasununguka. Asi sezvo kwangosara nguva pfupi kuti nyika yaSatani igume, tinogona kutarisira kuti zvinhu zvichatowedzera kuoma panyaya yekuramba tisina kwatinotsigira mune zvenyika. Nyika yakazara nevanhu “vasingambodi kubvumirana” uye “vakaoma musoro,” saka vanhu vachawedzera kupesana uye kupandukirana. (2 Tim. 3:3, 4) Mune dzimwe nyika, hama dzedu dzakatombosangana nemiedzo panyaya yekusapindira mune zvenyika nekuti zvematongerwo enyika zvakangoerekana zvachinja. Saka uri kuona here kuti nei tichifanira kutotsunga iye zvino kuti tirambe tisina kwatinotsigira? Kana tikamirira kuti zvinhu zvitange zvaoma, tinogona kuzotadza kuramba takavimbika kuna Mwari. Saka tingaramba sei tisina kwatinotsigira munyika isina kubatana? Ngatikurukurei zvinhu zvina zvichatibatsira kuti tisapindira mune zvematongerwo enyika.
ONA HURUMENDE DZEVANHU SEZVINOITA JEHOVHA
5. Jehovha anoona sei hurumende dzevanhu?
5 Chekutanga chinogona kutibatsira kuti tisapindire mune zvenyika, kuona hurumende sezvinoitwa naJehovha. Kunyange zvazvo dzimwe hurumende dzichiita sedzakanaka, Jehovha paakasika vanhu akanga asingadi kuti vatonge vamwe vanhu. (Jer. 10:23) Hurumende dzevanhu dzinokurudzira vanhu kuti vanyanye kuda nyika yavo, uye izvi zvinoita kuti vasabatane. Kunyange madzimambo evanhu anotonga zvakanaka haagoni kupedza matambudziko ese evanhu. Uyewo, kubva pakagadzwa Umambo hwaMwari muna 1914, hurumende dzevanhu dziri kuita zvinopesana nahwo, asi kwangosara nguva pfupi kuti Umambo hwaMwari huparadze hurumende idzi.
6. Tinofanira kuona sei vanhu vane masimba vemuhurumende?
6 Mwari anorega hurumende dzevanhu dziripo nekuti dzinobatsira kuti zvinhu zviti dzikamei, zvoita kuti tikwanise kuparidza mashoko akanaka eUmambo. (VaR. 13:3, 4) Mwari anototirayirawo kuti tinyengeterere vaya vane masimba, kunyanya kana zvavanosarudza zvichigona kukanganisa kunamata kwedu. (1 Tim. 2:1, 2) Kana paine patinenge tisina kubatwa zvakanaka, tinoendesa nyaya dzedu kumatare ehurumende sezvakaita muapostora Pauro. (Mab. 25:11) Kunyange zvazvo Bhaibheri richidzidzisa kuti muvengi waMwari, Satani, ane simba pamusoro pemadzimambo, haritauri kuti ndiye anoudza mutungamiriri mumwe nemumwe zvekuita. (Ruka 4:5, 6) Saka hatifaniri kutaura kana kuita zvinhu zvinoratidza kuti tinofunga kuti mumwe munhu ane masimba wemuhurumende anodzorwa naDhiyabhorosi. Pane zvose zvatinoita ‘nehurumende’ uye “nevanhu vane masimba,” hatitauri “zvinokuvadza pamusoro pomunhu chero upi zvake.”
7. Mafungiro api atisingafaniri kuva nawo?
7 Tinoratidza kuti tinoteerera Mwari patinorega kutsigira bato rezvematongerwo enyika kana kuti munhu ari kukwikwidza musarudzo, kunyange zvazvo vanhu ivavo vachiita sevari kutsigira kana kupikisa manamatiro edu. Asi tinogona kuedzwa sei panyaya iyi? Ngatitii pane vanhu vari kuda kubvisa hurumende inodzvinyirira, iyo iri kutambudzawo vashumiri vaMwari. Kunyange zvazvo tingasabatana nevanhu ivavo vanenge vachipandukira, zvingaitika here kuti tivatsigire nechemumwoyo? (VaEf. 2:2) Matauriro atinoita uye maitiro edu anofanira kuratidza kuti hatina kwatinotsigira. Hatifaniriwo kutsigira zvematongerwo enyika kunyange mumwoyo medu.
IVAI “VAKACHENJERA” ASI “MUSINA MHOSVA”
8. Pazvinenge zvisiri nyore kuti tirambe tisina kwatinotsigira tingava sei “vakachenjera” asi ‘tisina mhosva’?
8 Chechipiri chinotibatsira kuti tisapindire mune zvematongerwo enyika zvinhu pazvinooma, ndechekuva “vakachenjera senyoka” asi tisina “mhosva senjiva.” (Verenga Mateu 10:16, 17.) Tinoratidza kuti takachenjera nekukurumidza kuona zvinhu zvinogona kutitsausa, uye tinoramba tisina mhosva patinoramba tisina kwatinotsigira zvinhu pazvinooma. Ngationei zvinhu zvinogona kutitsausa uye zvatinofanira kuita kuti tisatsauswa.
9. Zvii zvatinofanira kungwarira patinenge tichikurukura nevanhu?
9 Zvatinotaura. Tinofanira kungwarira mapinduriro atinoita mumwe munhu paanotaura nyaya dzezvematongerwo enyika. Somuenzaniso, paunenge uchiparidza mashoko eUmambo, usataura uchirumbidza kana kushora zvinenge zvichiitwa nebato rezvematongerwo enyika kana kuti mutungamiriri. Edza kutsvaka pamunowirirana nasaimba. Somuenzaniso, unogona kutaura nezvedambudziko riri kusangana nevanhu pane kutaura zviri kurongwa nevezvematongerwo enyika kuti varigadzirise. Zvadaro ratidza saimba kubva muBhaibheri kuti hurumende yaMwari ichagadzirisa sei dambudziko racho zvachose. Kana pakamuka nyaya dzinomutsa nharo dzakadai seyeungochani kana kuti yekubvisa pamuviri, taura uchitsigira zvinotaurwa naMwari uye tsanangura kuti isu tinozvitevedzera sei muupenyu hwedu. Pamunenge muchikurukura nyaya idzi, ngwarira kuti usatombotaura zvinhu zvinoita sekuti uri kutsigira zvematongerwo enyika. Hatipindiri munyaya dzekuti ndeipi mitemo inofanira kuiswa, kubviswa, kana kuti kuchinjwa, uye hatimanikidzi vanhu kuti vabvume mafungiro edu.
10. Tingaitei kuti tirambe tisina kwatinotsigira mune zvenyika pazvinhu zvose zvatinoona kana kuti zvatinoverenga?
10 Zvinobudiswa munhau. Vanobudisa nhau vanowanzotaura vaine kwavakarerekera uye vachisimbirira pane zvavanofunga. Dzimwe nguva vezvematongerwo enyika vanoshandisa zvinobudisa nhau zvakadai semaTV, maredhiyo nezvimwewo. Mune dzimwe nyika, hurumende ndiyo ine simba pazvese zvinobudiswa munhau, saka izvi zvinogona kuita kuti mashoko anobuda munhau atsigire zvakanyanya divi rimwe chete. Asi kunyange munyika dzekuti vezvenhau vane rusununguko rwekubudisa mashoko, vaKristu vanofanira kungwarira kuti vasapedzisira vava nemaonero evanhu ivavo. Zvibvunze kuti, ‘Pazvinhu zvinobudisa nhau, ndine here munhu wandinofarira kuteerera kana achitaura nekuti ndinobvumirana nemaonero aanoita zvematongerwo enyika?’ Kana uinaye, zvakanaka kuti uedze kutsvaka nhau dzisina kwadzakarerekera. Asi pasinei nezvaunenge wasarudza, zvakakosha kuti usanyanya kuteerera mashoko anokurudzira zvematongerwo enyika uye zvakakosha kuti uongorore kuti zvaunoteerera zvinoenderana here ‘nemashoko anopa utano’ ari muBhaibheri.
11. Kana tichinyanya kukoshesa zvinhu zvatiinazvo, nei zvichizotiomera kuti tirambe tisina kwatinotsigira?
11 Kunyanya kuda pfuma. Kana tichinyanya kuda zvinhu zvatiinazvo, zvinozotiomera kuti tirambe tisina kwatinotsigira kana zvinhu zvaoma. Kuma1970, imwe hanzvadzi yekuMalawi inonzi Ruth yakaona zvimwe Zvapupu zvakatadza kuramba zvakavimbika nemhaka yekuda pfuma. Ruth akati: “Vaida kungoramba vaine upenyu hwavo hwakanaka. Vamwe vacho takatiza navo tichienda kune dzimwe nyika, asi vakazotanga kutsigira bato rezvematongerwo enyika ndokudzokera kumisha yavo nekuti vakanga vatadza kutsungirira kugara mumisasa yevapoteri.” Kunyange zvakadaro, vanhu vaMwari vakawanda vakaramba vasingapindiri mune zvenyika, pasinei nenhamo yavakasangana nayo kunyange kurasikirwa kwavakaitwa nezvinhu zvavo.
12, 13. (a) Jehovha anoona sei vanhu? (b) Tingaziva sei kuti tava kunyanya kudada nenyika yedu?
12 Kudada. Kazhinji vanhu vanodada nedzinza, rudzi, tsika, guta kana kuti nyika yavo. Asi tinoziva kuti kana tikanyanya kudada nazvo tinenge tava kuita zvinopesana nemaonero anoita Jehovha utongi hwevanhu uye maonero aanoita vanhu vese zvavo. Mwari haadi hake kuti tirambe tsika dzedu. Kusiyana-siyana kwakaita tsika dzedu kunotoita kuti upenyu hunakidze. Tinofanira kuyeuka kuti Mwari anoona vanhu vese sevakaenzana.
13 Kana tikadada nekwatinobva zvekuti tinotanga kuona nyika yedu seiri nani pane dzimwe, tinogona kuzopedzisira tapindira mune zvenyika. Vamwe vaKristu vekutanga vakambobatwa nemuedzo iwoyo, vakatanga kusarura dzimwe hama nemhaka yekwadzaibva. (Mab. 6:1) Tingaziva sei kana tava kunyanya kudada nekwatinobva? Ngatitii imwe hama kana kuti hanzvadzi inobva kune imwe nzvimbo inokuudza mamwe maitirwo ezvinhu. Unokurumidza kuramba here, uchiti, ‘Haasiriwo maitiro atinoita zvinhu kuno’? Pane kudaro, tinofanira kuteerera mashoko akafemerwa ekuti tive ‘nepfungwa dzinozvininipisa tichifunga kuti vamwe vakuru kwatiri.’
KUMBIRA JEHOVHA KUTI AKUPE SIMBA
14. Munyengetero unotibatsira sei, uye muenzaniso upi wemuBhaibheri unoratidza izvozvo?
14 Chechitatu chinotibatsira kuti tisapindira mune zvenyika isimba rinobva kuna Jehovha. Nyengeterera mudzimu mutsvene, uyo uchaita kuti uve nemwoyo murefu uye uzvidzore. Unhu ihwohwo huchakubatsira kuti utsungirire kana hurumende yekwaunogara ichidzvinyirira kana kuti iine uori. Unogonawo kukumbira Jehovha kuti akupe uchenjeri hwekuti uzive zvinhu zvinogona kuita kuti upedzisire wava kutsigira zvinhu zvenyika, uye kuti akubatsire kuramba wakatendeka. (Jak. 1:5) Kana ukasungwa kana kuti ukaitirwa utsinye nemhaka yekuvimbika kwako kuna Jehovha, nyengeterera simba rekuti utsigire zvaunotenda neushingi, uye kuti utsungirire chero kutambudzwa kwaungaitwa.
15. Bhaibheri ringatibatsira sei kuti usapindire mune zvenyika? (Onawo bhokisi rakanzi “Shoko raMwari Rakavabatsira Kuti Varambe Vaine Ushingi.”)
15 Jehovha anogona kukusimbisa achishandisa Shoko rake. Fungisisa magwaro anozokubatsira kuti usapindire mune zvenyika paunenge wava kuedzwa. Edza kuaziva nemusoro iye zvino kuitira kuti azokubatsira kana usisakwanise kuwana Bhaibheri. Shoko raMwari rinogonawo kusimbisa tariro yako mune zvatinovimbiswa neUmambo hwaMwari. Tariro iyi inotibatsira kuti titsungirire patinotambudzwa. (VaR. 8:25) Tsvaga magwaro anotsanangura zvaunonyanya kutarisira kuzonakidzwa nazvo muParadhiso, woedza kufungidzira urimo uchiwana makomborero iwayo.
DZIDZA KUNE VAMWE VAKARAMBA VAKAVIMBIKA
16, 17. Tinodzidzei kubva pamienzaniso yevashumiri vaMwari vakatendeka vakaramba vasingatsigiri zvenyika? (Ona mufananidzo uri panotangira nyaya ino.)
16 Chechina chinogona kutibatsira kuti tisapindira mune zvenyika, mienzaniso yevamwe vashumiri vaJehovha. Zvavakaita zvinogona kutibatsira kuti tive neuchenjeri uye simba rinodiwa kuti titsungirire. Somuenzaniso, Shadreki, Misheki, naAbhedhinego vakaramba kunamata chifananidzo chaimirira umambo hweBhabhironi. (Verenga Dhanieri 3:16-18.) Kuverenga nezveushingi hwavaiva nahwo kwakabatsira vashumiri vaMwari mazuva ano kuti varambe kunamata mureza wenyika. Uyewo, Jesu haana kumbobvira apindira mune zvematongerwo enyika uye mumagakava enyika. Achiziva kuti muenzaniso wake waizobatsira sei vamwe, Jesu akakurudzira vadzidzi vake kuti: “Shingai! Ini ndakunda nyika.”—Joh. 16:33.
17 Zvapupu zvakawanda zvemazuva ano zvakarambawo zvisingapindiri mune zvenyika. Vamwe vakaitirwa utsinye, vakasungwa uye vakatourayiwa nekuti vakaramba vakatendeka. Mienzaniso yavo inogona kutibatsira sekubatsira kwayakaita Barış wekuTurkey. Akataura kuti: “Imwe hama yechidiki yainzi Franz Reiter yakaurayiwa nekuti yakaramba kuva musoja waHitler. Tsamba yaakanyora kuna amai vake usiku hwekupedzisira asati afa, yakaratidza kuti aiva nekutenda kwakasimba uye kuti aivimba naJehovha, uye ini ndinoda kumutevedzerawo kana ndikasangana nemuedzo wakadaro.” [2]
18, 19. (a) Vanhu vemuungano yenyu vanogona kukubatsira sei kuti urambe usina kwaunotsigira? (b) Watsunga kuitei?
18 Hama nehanzvadzi dzemuungano yenyu dzinokubatsirawo. Udza vakuru nezvemuedzo waungava uri kusangana nawo panyaya yekusava nekwaunotsigira, uye vachakubatsira nemazano anobva muBhaibheri. Vanhu vemuungano vachakukurudzira kana vakaziva matambudziko auri kusangana nawo. Vakumbire kuti vakunyengetererewo. Asi kana tichida kuti hama dzedu dzititsigire uye dzitinyengeterere, tinofanira kudziitirawo izvozvo. (Mat. 7:12) Pajw.org pane nyaya dzakanzi “Jehovah’s Witnesses Imprisoned for Their Faith—By Location,” dzinogona kukubatsira kuti uzive zvimwe zvaungataura muminyengetero yako. Kuti udziwane, enda pakanzi NEWSROOM > LEGAL DEVELOPMENTS. Uchawanawo dzimwe nyaya dzeZvapupu zvitori mujeri nemhaka yekutenda kwazvo. Sarudza mamwe mazita evanhu ivavo wovanyengeterera kuti vave neushingi uye kuti varambe vakatendeka kuna Mwari.
19 Sezvo kwangosara nguva pfupi kuti hurumende dzevanhu dziparadzwe, hazvizotishamisi kana dzikawedzera kutitambudza nemhaka yekuvimbika kwedu kuna Jehovha uye kuUmambo hwake. Saka ngatitsungei kuti tirambe tisina kwatinotsigira munyika ino isina kubatana.
^ [1] (ndima 1) Jesu paakataura nezvaKesari aingoreva hurumende dzevanhu. Panguva iyi Kesari ndiye aiva mutongi ane simba kupfuura vose vaiva panyika.
^ [2] (ndima 17) Ona bhuku raZvapupu zvaJehovha


text:
January 18-24
EZRA 1-5
Rwiyo 85 Nemunyengetero
Mashoko Ekusuma (3 min. zvichidzika)
PFUMA IRI MUSHOKO RAMWARI
“Jehovha Anozadzisa Zvaanovimbisa”: (10 min.) [Ratidzai vateereri vhidhiyo inonzi Kusuma Bhuku raEzra.]
Kuchera Pfuma muShoko raMwari: (8 min.)
Ezr 1:3-6
—Sei tisingatauri kuti vaIsraeri vasina kuzvipira kudzokera kumusha kwavo vakanga vasina kutenda kwakasimba? (w06 1/15 17 ¶5; 19 ¶1)
Ezr 4:1-3
—Nei vaIsraeri vakaramba kubatsirwa? (w06 1/15 19 ¶3)
Ndinodzidzei nezvaJehovha kubva pakuverenga Bhaibheri kwevhiki rino?
Ipfungwa dzipi dziri pakuverenga Bhaibheri kwevhiki rino dzandinogona kushandisa mubasa remumunda?
-
Kuverenga Bhaibheri: Ezr 3:10–4:7 (4 min. zvichidzika)
SHANDA NESIMBA MUUSHUMIRI
Paunoona Munhu Kekutanga: (2 min. zvichidzika) Ipa munhu Nharireyomurindi yaJanuary uchishandisa nyaya iri papeji 16. Siya pekutangira kuitira paunozodzokera.
Paunodzokera: (4 min. zvichidzika) Dzokera kunoona munhu akafarira Nharireyomurindi yaJanuary, yawakamupa uchishandisa nyaya iri papeji 16. Siya pekuzotangira.
Chidzidzo cheBhaibheri: (6 min. zvichidzika) Itisa chidzidzo cheBhaibheri. (bh 20-21 ¶6-8)
KURARAMA KWECHIKRISTU
Rwiyo 40
“Izvi Zvimwe Zvinhu Zvose Zvichawedzerwa Kwamuri”: (5 min.) Hurukuro inobva pana Mateu 6:33 naRuka 12:22-24. Kumbirai vaparidzi kuti vataure zvakaitika zvinoratidza kuti Jehovha akazadzisa vimbiso yake yekuvapa zvekurarama nazvo pavakatanga kutsvaka Umambo.
Unoti ‘Hungu Asi Panguva Imwe Chete Uchiti Aiwa’ Here?: (10 min.) Kukurukurirana. (w14 3/15 30-32)
Chidzidzo cheBhaibheri Cheungano: ia chits. 7 ¶1-14 (30 min.)
Kudzokorora Zvadzidzwa Uye Kutaura Zvichadzidzwa Vhiki Inotevera (3 min.)
Rwiyo 41 Nemunyengetero


text:
CHITSAUKO 17
“Tarirai! Murandasikana waJehovha!”
1, 2. (a) Mariya akakwaziswa sei nemunhu waakanga asingazivi? (b) Nei tingati Mariya aifanira kuita chisarudzo chinokosha?
MARIYA akatarisa achishamisika sezvo mueni aipinda mumba mavo. Haana kukumbira kuona baba vake kana amai vake. Akanga auya kuzomuona! Mariya akanyatsoziva kuti munhu wacho akanga asiri wemuNazareta. Muguta duku seraaigara zvaiva nyore kuziva munhu anenge ari mueni. Kunyange zvakadaro, uyu akanga akasiyana nevamwe vaeni. Akakwazisa Mariya nenzira isina kujairika, achiti: “Kwaziwa, iwe akanzwirwa nyasha kwazvo, Jehovha anewe.”—Verenga Ruka 1:26-28.
2 Nokudaro Bhaibheri rinotisuma nezvaMariya, mwanasikana waHeri, wokutaundi reNazareta raiva muGarireya. Nhoroondo yeBhaibheri pamusoro paMariya inotanga panguva yaakanga achifanira kuita chisarudzo chinokosha zvikuru. Akanga avimbiswa kuroorwa nomuvezi ainzi Josefa, murume akanga asiri mupfumi asi aiva nokutenda. Saka angangodaro akafunga kuti upenyu hwake hwaizenge husina twakawanda-wanda, achishanda somudzimai waJosefa kuti atsigirane naye, vachirera mhuri yavo pamwe chete. Zvisinei, akangoerekana atarisana nomueni uyu akanga auya kuzomuudza nezveropafadzo yaakanga apiwa naMwari, iyo yaizochinja upenyu hwake.
3, 4. Kuti tinyatsoziva Mariya, zvii zvatinofanira kusiyana nazvo, uye tinofanira kuisa pfungwa pachii?
3 Vakawanda vanoshamiswa nokuziva kuti Bhaibheri haritiudzi zvakawanda nezvaMariya. Rinotiudza zvishoma nezvemhuri, unhu hwake uye hapana parinotaura nezvechitarisiko chake. Asi zvinotaurwa neShoko raMwari nezvake zvinodzidzisa zvikuru.
4 Kuti tinyatsoziva Mariya, hatifaniri kungobvuma zvinodzidziswa muzvitendero zvakasiyana-siyana nezvake. Saka ngatisiyanei nekurondedzerwa kwaakaedza kuitwa nevakawanda. Ngatisiyaneiwo nedzidziso dzezvitendero dzakakwidziridza mukadzi uyu aizvininipisa nokumupa mazita okuremekedza akadai seokuti, “Mai vaMwari” uye “Mambokadzi Wedenga.” Panzvimbo pezvo, ngatiisei pfungwa pane zvinonyatsotaurwa neBhaibheri. Rinoita kuti tinzwisise zvakawanda nezvokutenda kwake uye kuti tingamutevedzera sei.
Kushanyirwa Nengirozi
5. (a) Tingadzidzei nezvaMariya kubva pane zvaakaita paakakwaziswa naGabrieri? (b) Chidzidzo chipi chinokosha chatinogona kuwana pana Mariya?
5 Mueni waMariya akanga asingori munhu. Aiva ngirozi Gabrieri. Paakadana Mariya kuti “akanzwirwa nyasha kwazvo,” Mariya ‘akanetseka kwazvo’ nemashoko acho uye akashamisika nokukwaziswa nenzira iyi isina kujairika. (Ruka 1:29) Kunzwirwa nyasha kwazvo naani? Mariya aisatarisira kunzwirwa nyasha kwazvo nevanhu. Asi ngirozi yacho yaitaura nezvokunzwirwa nyasha naJehovha Mwari. Izvozvo zvaikosha kwaari. Kunyange zvakadaro, aisazviona seane nyasha dzaMwari. Kana tikavavarira kunzwirwa nyasha naMwari, tisingambozvioni setakatonzwirwa nyasha nechekare, tichawana chidzidzo chinokosha chakanyatsonzwisiswa naMariya. Mwari anoshora vanozvikudza, asi anoda uye anotsigira vakaderera uye vanozvininipisa.—Jak. 4:6.
Mariya aisazviona seane nyasha dzaMwari
6. Ngirozi yakaudza Mariya nezveropafadzo ipi?
6 Mariya aizofanira kuzvininipisa zvakadaro, nokuti ngirozi yacho yakanga yamuudza nezveropafadzo isingambofungidziriki. Yakatsanangura kuti aizobereka mwana aizova munhu anokosha kupfuura vanhu vose. Gabrieri akati: “Jehovha Mwari achamupa chigaro choumambo chababa vake Dhavhidhi, iye achava mambo paimba yaJakobho nokusingaperi, uye hapazovi nomugumo woumambo hwake.” (Ruka 1:32, 33) Chokwadi Mariya aiziva nezvevimbiso yakanga yaitwa naMwari kuna Dhavhidhi makore aipfuura chiuru akanga adarika yokuti mumwe wevazukuru vake aizotonga nokusingaperi. (2 Sam. 7:12, 13) Saka mwanakomana wake aizova Mesiya aitarisirwa kwemazana emakore nevanhu vaMwari!
7. (a) Mubvunzo waMariya wakaratidzei nezvake? (b) Vechiduku mazuva ano vangadzidzei pana Mariya?
7 Chinotonyanya kukosha ndechokuti ngirozi yacho yakamuudza kuti mwanakomana wake ‘aizonzi Mwanakomana weWokumusorosoro.’ Mukadzi aiva munhu aizogona sei kubereka Mwanakomana waMwari? Chaizvoizvo, Mariya aizombobereka sei mwana? Akanga avimbiswa kuroorwa naJosefa asi akanga asati aroorana naye. Mariya akabvunza mubvunzo uyu zvakajeka achiti: “Izvi zvingaitika sei, ini zvandisiri kurara nomurume?” (Ruka 1:34) Ona kuti Mariya akataura nezveumhandara hwake asingatombonyari. Pane kunyara, aitodada kuti akanga achiri mhandara. Mazuva ano, vechiduku vakawanda vanoda chaizvo kurasa umhandara hwavo vomhanyirira kuseka vaya vanenge vachiri mhandara. Chokwadi pasi parohwa nenyundo. Zvisinei, Jehovha haana kuchinja. (Mar. 3:6) Sezvaaingoita mumazuva aMariya, achiri kukoshesa vaya vanochengeta mitemo yake yetsika.—Verenga VaHebheru 13:4.
8. Kunyange zvazvo Mariya ainge asina kukwana, aizobereka sei mwana akakwana?
8 Kunyange zvazvo aiva mushumiri waMwari akatendeka, Mariya aiva munhu asina kukwana. Naizvozvo, aizobereka sei mwana akakwana, Mwanakomana waMwari? Gabrieri akatsanangura kuti: “Mudzimu mutsvene uchaburukira pauri, uye simba roWokumusorosoro richakufukidza. Saka ichochowo chichaberekwa chichanzi chitsvene, Mwanakomana waMwari.” (Ruka 1:35) Utsvene hunoreva “kuchena,” “kuyera.” Kazhinji vanhu vanopfuudza kusakwana kwavo kuvana vavo. Zvisinei, mumamiriro ezvinhu aya, Jehovha aizoita chishamiso chakasiyana nezvimwe. Aizotamisa upenyu hweMwanakomana wake kubva kudenga achihuisa mudumbu raMariya obva ashandisa simba rake rinoita basa, kana kuti mudzimu mutsvene, “kufukidza” Mariya, zvichidzivirira mwana wacho kuti asatombosvibiswa nechivi. Mariya akabvuma zvakavimbiswa nengirozi here? Iye akatii?
Mhinduro yaMariya Kuna Gabrieri
9. (a) Nei vakawanda vachirasika pakusava nechokwadi nezvenhoroondo yaMariya? (b) Gabrieri akasimbisa sei kutenda kwaMariya?
9 Vakawanda, kusanganisira vanhu vanodzidza nezvechitendero vechiKristudhomu, vanoomerwa chaizvo nokudavira kuti mhandara ingabereka mwana. Pasinei nokudzidza kwavo kwose, vanotadza kunzwisisa chokwadi chisina kuoma. Sokutaura kwakaita Gabrieri, “kuna Mwari hapana chinoziviswa chichava chisingabviri.” (Ruka 1:37) Mariya akabvuma mashoko aGabrieri seechokwadi, nokuti aiva mhandara yaiva nokutenda kwakakura. Zvisinei, kutenda ikoko kwakanga kusiri kwemunhu aingobvuma zvose zvaanenge audzwa. Sezvinongoita munhu wose anofunga, Mariya aida uchapupu hwokuti ave nokutenda. Gabrieri akanga akagadzirira kuwedzera humwe uchapupu pane hwaitova naMariya. Gabrieri akaudza Mariya nezvehama yake yakanga yakwegura Erizabheti, aizivikanwa kubvira kare kuti akanga asingabereki. Mwari akanga aita chishamiso chokuti Erizabheti abate pamuviri!
10. Kunyange zvazvo yaiva ropafadzo kubereka Mwanakomana waMwari, nei izvi zvakanga zvisiri nyore kuna Mariya?
10 Mariya aizoitei? Akanga atarisana neropafadzo yacho uye aine uchapupu hwokuti Mwari aizoita zvose zvakanga zvataurwa naGabrieri. Kunyange zvazvo yaiva ropafadzo kubereka mwanakomana waMwari, izvi zvakanga zvisiri nyore kuna Mariya. Chimwe chikonzero ndechokuti aifanira kufunga nezvevimbiso yekuroorana naJosefa. Vaizoroorana here Josefa paaizoziva kuti aiva nepamuviri? Chimwezve ndechokuti, ropafadzo yacho pachayo ingangodaro yaiita sebasa rakaoma. Aifanira kutakura upenyu hwechisikwa chinokosha kupfuura zvisikwa zvose zvaMwari, Mwanakomana wake waanoda! Aizofanira kumutarisira paaiva kacheche uye kumudzivirira munyika yakaipa. Chokwadi raiva basa guru!
11, 12. (a) Kunyange varume vakasimba uye vakatendeka dzimwe nguva vaiita sei pavaipiwa mabasa akaoma naMwari? (b) Mariya akaratidzei nezvake nemapinduriro aakaita Gabrieri?
11 Bhaibheri rinoratidza kuti kunyange varume vakasimba uye vakatendeka dzimwe nguva vaizeza kubvuma mabasa akaoma avaipiwa naMwari. Mosesi akati aisagona kutaura zvakanaka zvokuva mutauriri waMwari. (Eks. 4:10) Jeremiya akaramba basa racho achiti ‘aingovawo hake mukomana,’ munhu muduku zvikuru kuti aite basa raakanga apiwa naMwari. (Jer. 1:6) Uye Jona akatiza basa rake! (Jona 1:3) Zvakadini naMariya?
12 Kunyange nanhasi vanhu vakawanda vanoziva mhinduro yake inoratidza kuzvininipisa uye kuteerera. Akati kuna Gabrieri: “Tarirai! Murandasikana waJehovha! Ngazviitike kwandiri maererano nezvamazivisa.” (Ruka 1:38) Murandasikana aiva mushandi akaderera zvikuru kupfuura vamwe vose; upenyu hwake hwaiva mumaoko atenzi wake. Ndiwo manzwiro aiita Mariya nezvaTenzi wake, Jehovha. Aiziva kuti akanga akachengeteka mumaoko aMwari, kuti Mwari akavimbika kuvanhu vakavimbika kwaari uye kuti aizomukomborera sezvaaizoita zvose zvaaigona pabasa iri raainge apiwa.—Pis. 18:25.
Mariya aiziva kuti akanga akachengeteka mumaoko aMwari wake akavimbika, Jehovha
13. Kana kuita zvatinoudzwa naMwari kuchiita sekwakaoma kana kuti kunyange sekusingabviri, tingabatsirwa sei nemuenzaniso waMariya?
13 Dzimwe nguva Mwari anotikumbira kuita zvinhu zvatingaona sezvakaoma kunyange sezvisingabviri. Zvisinei, muShoko rake anotipa zvikonzero zvakakwana zvokuti tivimbe naye, tizviise mumaoko ake sezvakaitwa naMariya. (Zvir. 3:5, 6) Tichadaro here? Kana tikadaro achatikomborera achitipa zvikonzero zvokuti tive nekutenda kwakatosimba maari.
Kushanyira Erizabheti
14, 15. (a) Jehovha akakomborera sei Mariya paakashanyira Erizabheti naZekariya? (b) Mashoko akataurwa naMariya ari pana Ruka 1:46-55 anoratidzei nezvake?
14 Mashoko akataurwa naGabrieri nezvaErizabheti aireva zvakawanda kuna Mariya. Pavakadzi vose vaiva panyika, ndiani aikwanisa kunzwisisa mamiriro ezvinhu aMariya kupfuura Erizabheti? Mariya akabva achimbidza kuenda kunyika yemakomo yaJudha, rwendo rwaitora mazuva anenge matatu kana mana. Paaipinda mumusha waErizabheti naZekariya mupristi, Jehovha akakomborera Mariya nohumwe uchapupu hwakasimba kuti asimbise kutenda kwake. Erizabheti akanzwa kukwazisa kwaMariya uye akabva anzwa mwana aiva mudumbu make achikwakuka nomufaro. Akazadzwa nomudzimu mutsvene ndokutaura nezvaMariya sa“amai vaShe wangu.” Mwari akanga aratidza Erizabheti kuti mwanakomana waMariya aizova Ishe wake, Mesiya. Uyezve, akafuridzirwa kuti arumbidze Mariya nezvekuteerera kwake nokuvimbika, achiti: “Anofarawo iye akatenda.” (Ruka 1:39-45) Chokwadi, zvose zvakanga zvavimbiswa Mariya naJehovha zvaizoitika!
15 Mariya akabva ataurawo. Mashoko ake akanyatsochengetedzwa muShoko raMwari. Pana Ruka 1:46-55 tinowana mashoko aMariya akawanda kupfuura ese muBhaibheri, uye anoratidza zvakawanda nezvake. (Verenga) Mashoko ake anoratidza kuonga sezvaanorumbidza Jehovha kuti akanga amukomborera neropafadzo yekuva amai vaMesiya. Anoratidza kuti aiva nokutenda kwakasimba, sezvaanotaura nezvaJehovha kuti anoderedza vanozvikudza nevane simba uye achibatsira vakaderera nevarombo vanoda kumushumira. Anoratidzawo zivo yaaiva nayo. Zvinofungidzirwa kuti akataura nezvepfungwa dzinopfuura 20 dziri muMagwaro echiHebheru! *
16, 17. (a) Mariya nemwanakomana wake vakaratidza sei unhu hwatinofanira kutevedzera? (b) Kushanyirwa kwakaita Erizabheti naMariya kunotiyeuchidza nezvechikomborero chipi?
16 Zviri pachena kuti Mariya aifungisisa nezveShoko raMwari. Kunyange zvakadaro, akaramba achizvininipisa, achisarudza kutaura zvaiva muMagwaro pane kuti ataure zvemusoro wake. Mwanakomana aikura mudumbu make rimwe zuva aizoratidza kuzvininipisa kwakadaro, achiti: “Zvandinodzidzisa hazvisi zvangu, asi ndezvaiye akandituma.” (Joh. 7:16) Tingaita zvakanaka kuzvibvunza kuti: ‘Ndinoremekedza Shoko raMwari saizvozvo here? Kana kuti ndinoona zviri nani kuomerera papfungwa nedzidziso dzangu pachangu here?’ Zvechokwadi Mariya aiva nemafungiro akanaka.
17 Mariya akagara naErizabheti kwemwedzi inenge mitatu, uye hapana mubvunzo kuti vaikurudzirana zvikuru. (Ruka 1:56) Nhoroondo yeBhaibheri yekushanya uku inotiyeuchidza kuti kushamwaridzana kunogona kuva chikomborero chaicho. Kana tikatsvaka shamwari dzinonyatsoda Mwari wedu Jehovha, tinototi tikure mune zvokunamata toswedera pedyo naye. (Zvir. 13:20) Zvisinei, yakazosvika nguva yokuti Mariya adzokere kumba. Josefa aizotii paaizoziva kuti Mariya aiva nepamuviri?
Mariya naJosefa
18. Mariya akaudza Josefa kuti kudii, uye Josefa akaita sei?
18 Mariya haana kumirira kuti pamuviri pake pasvike pakuonekwa asati audza Josefa nezvapo. Hapana mubvunzo kuti aitofanira kutaura naJosefa. Asati ataura naJosefa, angangodaro akanetseka kuti uyu murume kwaye aitya Mwari, aizoita sei kana amuudza. Kunyange zvakadaro, akaenda kwaari ndokumuudza zvose zvakanga zvaitika kwaari. Sezvaungafungidzira, Josefa akanetseka zvikuru. Aida kubvuma zvaitaurwa nemusikana uyu waaida asi zvinoita sekuti akanga asina kuvimbika kwaari. Bhaibheri haritauri kuti Josefa akafungei kana kuti akati kudii. Asi rinoti akasarudza kumuramba, nokuti panguva iyoyo, vanhu vainge vavimbisana kuroorana vaionekwa sevakatoroorana. Zvisinei, akanga asingadi kumuita chiseko chenyika, saka akasarudza kumuramba pachivande. (Mat. 1:18, 19) Zvinofanira kunge zvakarwadza Mariya kuona murume uyu aiva nemutsa achishupika nezvemamiriro ezvinhu aya akanga asati amboitika. Asi Mariya haana kupa Josefa mhosva yekusabvuma zvaaitaura.
19. Jehovha akabatsira sei Josefa kuti aite zvakarurama?
19 Jehovha akabatsira Josefa nemutsa kuti aite zvakarurama. Josefa paairota, ngirozi yaMwari yakamuudza kuti pamuviri paiva naMariya chaiva chishamiso chaicho. Izvozvo zvinofanira kunge zvakamusunungura! Iye zvino Josefa akaita zvakanga zvamboitwa naMariya pakutanga—Josefa akaita maererano nokutungamirira kwaJehovha. Akatora Mariya kuti ave mudzimai wake, uye akagadzirira kuita basa iri raikosha rokutarisira Mwanakomana waJehovha.—Mat. 1:20-24.
20, 21. Vanhu vakaroorana nevaya vari kufunga zvekuroorana vangadzidzei pana Mariya naJosefa?
20 Vanhu vakaroorana nevaya vari kufunga zvekuroorana vanofanira kudzidza kune murume nemudzimai vechiduku ava vakararama makore 2 000 akapfuura. Josefa paaiona mudzimai wake wechiduku achizadzisa zvaaitarisirwa kuita saamai, zvechokwadi akafara kuti ngirozi yaJehovha yakanga yamutungamirira. Josefa anofanira kunge akaona kukosha kwokuvimba naJehovha pakuita zvisarudzo zvikuru. (Pis. 37:5; Zvir. 18:13) Hapana mubvunzo kuti airamba akangwarira uye achiratidza mutsa pakuita zvisarudzo semusoro wemhuri.
21 Uyewo, tingadzidzei pakuda kwaiita Mariya kuti aroorwe naJosefa? Kunyange zvazvo pakutanga Josefa angave akaona zvakanga zvataurwa naMariya zvakaoma kunzwisisa, Mariya akamumirira kuti asarudze kuti zvinhu zvofambiswa sei, nekuti ndiye murume aizova musoro wemba. Zvechokwadi ichocho chaiva chidzidzo chakanaka kuna Mariya, sezvazvakaita kuvakadzi vechiKristu nhasi. Pakupedzisira, zviitiko izvi zvingangove zvakadzidzisa Josefa naMariya zvakawanda nezvekukosha kwekubudirana pachena pakukurukurirana.—Verenga Zvirevo 15:22.
22. Ndeipi yaiva faundesheni yewanano yaJosefa naMariya uye chii chavaitarisira?
22 Zvechokwadi murume nemudzimai ivavo vechiduku vakatanga wanano yavo pafaundesheni yakanaka kupfuura dzose. Vose vaida Jehovha Mwari kupfuura zvimwe zvose uye vaida chaizvo kumufadza sevabereki vane hanya uye vanoziva zvavanoita. Chokwadi, vaizovawo nezvikomborero zvikuru uyewo matambudziko akakura. Vaitarisira kuzorera Jesu, uyo aizokura kuva munhu mukuru kupfuura vose vati vamborarama panyika.
^ ndima 15 Zvinoita sekuti Mariya akadzokorora mashoko emukadzi akatendeka Hana, uyo Jehovha akanga akomborerawo nemwana.—Ona bhokisi rakanzi, “Minyengetero Miviri Inoshamisa,” riri muChitsauko 6.


text:
WASHINGTON —
Mupepeti webepanhau reWeekly Mirror rekuChinhoyi, VaDennis Kagonye, vamiswa pamberi pedare ramejasitiriti muChinhoyi vakawanikwa vaine mhosva yekudhinda bepanhau ravo vasina rezinesi.
Gweta raVaKagonye, VaKudzai Choga, vanoshanda nekambani yemagweta yeMuchineripi and Associates, vati VaKagonye vapiwa mutongo wekuti vabhadhare faindi inoita zana remadhora, kana kugara mujeri kwemwedzi miviri mushure mekunge mimwe mwedzi mitanhatu yasendekwa parutivi kwemakore mashanu.
VaKagonye vakasungwa neChipiri vachipomerwa mhosva yekutyora mutemo weAccess to Information and Protection Privacy act (AIPPA).
Zvichakadaro, vashandi vatatu veCounselling Services Unit, vakasungwa neMuvhuro vachipomerwa mhosva yekuchengeta zvinhu zvisingabvumidzwe uye kunyora-nyora midhuri, vaendeswa kuBulawayo nemapurisa uko kunonzi kwakaparirwa mhosva iyi.
Mutauriri wesangano remagweta reZimbabwe Lawyers for Human Rights, VaKumbirai Mafunda, vaudza Studio7 kuti magweta ari kumirira VaFidelis Mudimu, VaZachariah Godi naVaTafadzwa Gesa, atevera vatatu ava apo vanga vachiendeswa kuBulwayo.
VaMafunda vati mapurisa emuHarare azosangana nemapurisa abva kuBulawayo muKwekwe, umo vapiwa vasunga ava vachizoenda navo kuBulawayo.
Mapurisa anzi haasati apomera vatatu ava mhosva zviri pamutemo kunze kwekutaura chete kuti vakapara mhosva iyi kuBulawayo.
Mune imwewo nyaya bato reMDC T rinoti mutevedzeri wemubati wehomwe uye vari gurukota remhando dzemoto, VaElton Mangoma, vapiwa masamanisi nemapurisa ekuvazivisa kuti vanodiwa kudare ramejasitireti kuBindura nemusi weChipiri 13 Mbudzi.
VaMangoma vari kupomerwa mhosva yekutuka mutungamiri wenyika, VaRobert Mugabe, pamusangano webato ravo wakaitwa paManhenga kuBindura kwakare gore rapera. VaMangoma vari kuramba mhosva yavari kupomerwa iyi.


text:
MUBVUNZO 6
Ndingaita Sei Kuti Ndisafurirwa?
WAIZOITA SEI?
Chimbofungidzira izvi: Mudumbu maBrian munotanga kusunga paanoona vakomana vaviri vaanodzidza navo vachiuya kwaari. Vakatomboedza kumufurira kusvuta fodya kaviri kese vhiki rino. Aka kanenge kava kechitatu.
Mukomana wekutanga anoti:
“Sei uri wega? Imbonzwaka iyi kuti iri sei.”
Anoita kakuchonyera paanenge achiti, “imbonzwaka iyi,” obva abudisa chimwe chinhu muhomwe yake achitambidza Brian.
Brian anoona uri mudzanga wefodya uye anobva awedzera kutya.
“Aiwa shamwari,” Brian anodaro. “Inga wani ndakakuudza kuti handi. . . ”
Mukomana wechipiri anobva ati: “Asi uri kutya?”
Brian anobva azvishingisa oti “Aiwa!”
Mukomana uyu anobva abata Brian papfudzi, otaura zvinyoro-nyoro achiti, “Tora kani.”
Mukomana wekutanga anobva aswededza mudzanga wacho kumeso kwaBrian ozevezera achiti: “Hapana watinomboudza. Hapana anofa akazviziva.”
Dai uriwe Brian waizoita sei?
CHIMBOMIRA UFUNGE!
Shamwari dzaBrian dziri kunyatsoziva here zvadziri kuita, kana kuti kungotevedzerawo vamwe? Dzinenge dziri kungotevedzerawo vamwe. Chii chiri kuita kuti dzidaro? Imhaka yekuti dzinoda kufarirwa.
Kana izvi zvikaitikawo kwauri, ungaitei kuti usafurirwa?
FUNGIDZIRA ZVINOGONA KUITIKA
Bhaibheri rinoti: “Munhu ane njere anoona dambudziko ovanda, asi vasina zivo vanongopfuura havo vorangwa.”
—Zvirevo 22:3.
Kakawanda kacho unogona kuona dambudziko risati raitika. Ngatitii paunenge uchifamba unoona kumberi kwako kuine chikwata chevaunodzidza navo chichisvuta. Kugara wafungidzira zvinogona kuitika kunokubatsira kuti uzive zvekuita.
FUNGA KUTI WOSARUDZA ZVIPI
Bhaibheri rinoti: ‘Iva nehana yakanaka.’
—1 Petro 3:16.
Unogona kufarirwa nevamwe kana ukatevedzera zvavanoita. Asi zvibvunze kuti, ‘Kana ndikavatevedzera ndichazonzwa sei nekufamba kwenguva?’ Ungada here kuvanza zvauri kuti ungofadza vaunodzidza navo?—Eksodho 23:2.
CHIITA ZVAWASARUDZA
Bhaibheri rinoti: ‘Munhu akachenjera anoita zvinhu akangwarira.’
—Zvirevo 14:16.
Muupenyu tinototi tisarudze zvekuita uye tinokohwa zvatinenge tadyara. Bhaibheri rinotaura nezvevarume vakasarudza kuita zvakanaka vakadai saJosefa, Jobho, naJesu. Rinotiudzawo nezvaKaini, Isau naJudhasi avo vakasarudza kuita zvakaipa. Ko iwe uchaitawo sei?
Bhaibheri rinoti: “Munhu akatendeka pazvinhu zvidukuduku akatendekawo pazvinhu zvikuru.” (Ruka 16:10) Kana wava kuziva zvinogona kuguma zvaitika, uye wasarudza zvaunoda kuita, zvichakuitira nyore kuudza vamwe uye uchaona kuti zvinobatsira.
Usanetseka, haufaniri hako kuzotaura zvakawanda. Kungovaudza zvakasimba kuti HANDISI KUDA zvakatokwana. Kana kuti unogona kuratidza kuti hausi kuzochinja zvawasarudza nekutaura zvinotevera:
“Itai henyu mega!”
“Handiite zvinhu zvakadaro!”
“Inga mozviziva wani kuti handiite zvakadaro!”
Kuti ukunde unofanira kukurumidza kupindura uchiratidza kuti hausi kutya. Kana ukadaro, uchatoona kuti vachabva vatosiyana newe!
ZVAUNGAITA KANA UCHISEKWA
Uchaita sei kana vamwe vako vakakuseka vachiti, “Uri kutyei, asi uri gwara?” Kana ukaona vachidai ziva kuti ndozvinowanzoitika kana vanhu vachida kukufurira. Pane zvinhu zviviri zvaunogona kuita.
Unogona kubvumirana navo. (“Ehe, ndiri kutya!” Ibva wataura chikonzero chako.)
Unogona kutovaomesera. Vaudze kuti uri kurambirei, wobva wataura zvinhu zvinoita kuti vashandise pfungwa. (“Nezvamuri izvi handina kumbofunga kuti mungasvuta!”)
Kana vakaramba vachikunetsa, ibva pavari! Yeuka kuti kana ukaramba uripo, vachawedzera kukunetsa. Kubva pavari kucharatidza kuti haudi kuvatevedzera.
Uchida usingadi uchatosangana nevanhu vanofurira vamwe. Asi unogona kutanga nekusarudza zvauchada kuita, wovaudza zvawasarudza, worega kuchinja. Ndiwe unofanira kuzvisarudzira!


text:
Tsamba Inobva kuBenin
Ndichazvigona Here?
AIVA mangwanani ndiri kuWest Africa. Ndainzwa kunhuhwirira kwemuto uye mupunga waibikwa. Vakadzi vaifamba vakadengezera mitundu yakakura. Yaingova zhowezhowe yevanhu vaifara kwozoitawo vamwe vaishevedzera vachitengesa zvinhu. Pasina nguva zuva rakanga rava kugocha.
Vana pavakangoona murungu (Yovo mumutauro wavo), vakatanga kuimba karwiyo kavanosiimba ndokutanga kutamba. Karwiyo kacho kanotanga kachiti “Yovo, Yovo, bon soir” kozopedzisira nemashoko okuti, “Hamusi kutipawo chipo here?” Mumwe mukomana akanga asingaimbi. Pandakaramba ndichifamba, akanditevera ndokutanga kufambisa-fambisa maoko. Aiita sokunge ari kutaura nemasaini. Pandaiva kuUnited States, ndakanga ndadzidza kuperetera neMutauro Wemasaini wokuAmerica (ASL), asi nyika yeBenin inotaurwa chiFrench.
Ndakanetseka kuperetera zita rangu nemasaini. Mukomana wacho akanyemwerera chaizvo. Akandibata ruoko achibva anditungamirira tichipinda nomutunzira tuduku kuenda kumba kwavo. Imba yacho yaiva nemakamuri maviri uye yakavakwa nezvidhinha zvekongiri. Vanhu vomumhuri yake vakabva vaungana. Vose vaisaina. Ndaizoita sei? Ndakasaina zita rangu, ndikanyora pabepa kuti ndiri mumishinari anodzidzisa Bhaibheri uye kuti ndaizodzoka zvekare. Vamwe vavakidzani vanonzwa vakauyawo, uye vose vaigutsurira vachiratidza kuti vanozvifarira. Ndakatanga kufunga kuti, ‘Ndichazvigona here?’
Ndava kumba ndakatanga kufunga kuti, ‘Panodiwa mumwe munhu anogona kubatsira vanhu ava kudzidza pamusoro pevimbiso yaMwari yokuti: “Nzeve dzematsi dzichavhurwa.”’ (Isaya 35:5) Patsvakurudzo yandakaita ndakaona kuti kuverengwa kwevanhu kwakanga kuchangoitwa munyika kwakaratidza kuti muBenin mune matsi nevanhu vanonzwira kure vanosvika 12 000. Ndakafara chaizvo pandakaona kuti muzvikoro zvematsi munoshandiswa Mutauro Wemasaini wokuAmerica kwete wokuFrance. Asi ndakarwadziwa nokuti hapana kana mumwe weZvapupu zvaJehovha muBenin aigona ASL. Ndichinetseka, ndakaudza chimwe Chapupu kuti, “Dai pakangova nemumwe munhu anogona ASL anouya kuzobatsira.” Akapindura kuti, “Handiti iwe uripo?” Aitaura chokwadi! Ndakatsvaka bhuku remasaini uye maDVD eASL akabudiswa neZvapupu zvaJehovha. Minyengetero yangu yakapindurwa mumwe mukadzi Chapupu aiziva ASL paakatamira kuBenin achibva kuCameroon.
Vanhu vakawanda vakanzwa kuti ndiri kudzidzira masaini. Ndakanzi ndishanyire Brice, uyo aiita basa rokupenda. Chivako chaaishandira chaiva chakagadzirwa nemashizha akabatanidzwa emuchindwe uye chaitonhorera zvinozorodza sezvo nzvimbo yacho ichipisa. Madziro acho aiva nemakara akawanda nokuti ndipo paaipukutira mabhurasho ake kwemakore. Akabvisa guruva pazvituro achibva anditarisa achida kuti nditange kusaina. Ndakaisa DVD mukaDVD player kandaiva nako. Akadhonza chituro chake kuti aswedere pedyo aone. Akasaina kuti, “Ndiri kuzvinzwisisa! Ndiri kuzvinzwisisa!” Vana vemuraini vakaungana uye vakatanga kudongorera kuti vaone. Kamwe kamukomana kakabva kati, “Sei vachiona firimu rine vanhu vasiri kutaura?”
Pose pandaidzoka kuti ndizoona Brice, vanhu vaiuya kuzoona DVD vairamba vachiwedzera. Pasina nguva refu Brice nevamwe vakatanga kuuya kumisangano yedu yechiKristu. Kuedza kwandaiita kuvaturikirira kwakandibatsira kuti ndivandudze masainiro angu nokukurumidza. Boka racho zvaraikura vamwe vaitouya vachinditsvaka. Somuenzaniso, rimwe zuva motokari yangu yakatanga kuita ruzha pandakanga ndapinda nomumakomba ndichinzvenga mbudzi nenguruve zvaiva mumugwagwa. Ndakabva ndanzwa kuti guu nechokumashure. Ndakafunga kuti motokari yangu yakanga yafa zvekare. Asi akanga ari mumwe murume matsi aimhanya achirova-rova motokari kuti ndinzwe!
Mapoka eMutauro Wemasaini wokuAmerica akatanga kuumbwa mune mamwe maguta. Pakaitwa gungano redu regore negore, pakarongwa kuti paitwe zvimwe zvikamu nemasaini uye ndaiva mumwe wevaiturikira. Pandakasvika pachikuva ndokumirira kuti mukurukuri ataure, pfungwa dzangu dzakambodzokera kune zvakaitika pandakatanga basa rangu roumishinari. Ndaimbozvibvunza kuti, ‘Chii chimwe chandingaitawo semumishinari kuAfrica?’ Ndichitarisa vanhu vaivapo, ndakaziva kuti mhinduro yomubvunzo uyu ndakanga ndava nayo. Ndaizova mumishinari anobatsira matsi. Handichazvibvunzi kuti, ‘Ndichazvigona here?’


text:
KURARAMA KWECHIKRISTU
“Murume Wake Munhu Anozivikanwa Pamagedhi Eguta”
Mudzimai anokwanisa anoita kuti murume wake aremekedzwe. Makore akararama Mambo Remueri, murume aiva nemudzimai anokwanisa ‘aizivikanwa pamagedhi eguta.’ (Zvi 31:23) Mazuva ano, varume vanoremekedzwa ndivo vanoshanda sevakuru kana kuti sevashumiri vanoshumira. Kuti vakwanise kuzopiwa basa iri, madzimai avo anofanira kunge achiita zvakanaka uye achivatsigira. (1Ti 3:4, 11) Varume vane madzimai akadaro vanoatenda zvikuru. Kunyange ungano inoatendawo.
Mudzimai anokwanisa anotsigira murume wake nekuita izvi . . .
kumukurudzira nemashoko emutsa.
—Zvi 31:26
kubvuma asinganyunyuti kuti ashandise imwe nguva pakubatsira ungano.
—1VaT 2:7, 8
kurarama upenyu husina twakawanda.
—1Ti 6:8
kusamubvunza zvinhu zvakavanzika zvemuungano.
—1Ti 2:11, 12; 1Pe 4:15


text:
ZVAKAITIKA GORE RAKAPERA
“JW Broadcasting Tinoida Chaizvo!”
MUSI wa6 October 2014, pakatangwa nhepfenyuro yeterevhizheni yepaIndaneti iri muChirungu inonzi JW Broadcasting, ichimboedzwa kuti inoita here. * Kubva muna August 2015, iri kushandurirwa mumitauro inopfuura 70 kuitira kuti dzimwe hama nehanzvadzi dzinakidzwe nemapurogiramu aya anosimbisa pakunamata. Pasi rese, vanhu vakawanda vari kuona JW Broadcasting vari kutenda chaizvo urongwa uhwu hutsva. Asi zvii zvakaitwa kuti izovapo?
Paifanira kutsvakwa nzvimbo yakakodzera. Nzvimbo inonyatsoita yakawanikwa pamahofisi makuru eZvapupu zvaJehovha kuBrooklyn, New York, mukati mechivako chiri panhamba 30 Columbia Heights. Muvhiki rimwe chete, nzvimbo yakanga yasarudzwa yakabviswa zvinhu zvese zvaivamo uye Dhipatimendi Rinoona Nezvekugadziridza Zvinhu rakatanga kugadziridza nzvimbo yacho kuti ishandiswe sesitudhiyo. Panguva imwe chete iyoyo, chikwata chevaiita zvemapurani chakadhirowa purani yesitudhiyo yacho ine mutsigo uye iri yemazuva ano. Hama nehanzvadzi dzakawanda dzekuUnited States dzaishanda kubva mangwanani kusvika usiku dzichigadzira purani yesitudhiyo yacho uye kuronga kuti ingavakwa sei nekukurumidza. Tsvakurudzo inowanzotora mwedzi yakati kuti, yakaitwa mumazuva mashoma uye Dhipatimendi Rinoona Nezvekutengwa Kwezvinhu rakabva ratotanga kuodha zvinhu zvakawanda zvaida kushandiswa.
Pakashandiswa tambo dzemagetsi dzakawanda chaizvo, uye hama dzacho dzaifanira kuona kuti zvinhu zvacho zvese zviri kushanda zvakanaka here. Panguva iyoyo, kamumhanzi kanoshandiswa paJW Broadcasting kairekodhwa kumasitudhiyo edu ekuPatterson, uye hama nehanzvadzi dzokunyika dzakasiyana-siyana dzakanga dzauya kuzoridza mimhanzi dzakabatsirawo. Pakugadzirira purogiramu yekutanga, mashoko okushandisa pamavhidhiyo akatanga kunyorwa uye mienzaniso yezvinhu chaizvo zvakaitika yakatanga kugadzirirwa uye hama dzinoita zvekurekodha dzekuBrooklyn, Patterson, neWallkill uyewo dzaiva kune dzimwe nyika, dzakashanda nesimba pakurekodha mavhidhiyo aizoshandiswa. Situdhiyo yacho payakapera kugadzirwa uye michina inoshandiswa payakanga yaiswa, hama dzakatanga kugadzirira mapurogiramu emwedzi mishoma yaitevera.
Patakabvunza mumwe ane ruzivo rwebasa iri kuti zvinowanzotora nguva yakareba sei kugadzira situdhiyo yakakura seyedu, akati zvinowanzotora gore nehafu. Asi hama nehanzvadzi dzedu dzakangoita mwedzi miviri chete!
Zviri kuitika kubva pakatanga chirongwa ichi zvinofadza! Purogiramu yemwedzi mumwe nemumwe iyo inowanzoiswa musi weMuvhuro wekutanga kwemwedzi, inoonekwa kanopfuura ka2 000 000 mumwedzi wacho. Mapurogiramu aya pamwe chete nemamwe mavhidhiyo ose aripo, anoonekwa kanopfuura ka10 000 000 pamwedzi.
“Purogiramu yacho yakaita kuti ndiwedzere kuswedera pedyo nesangano raJehovha uye Dare Rinotungamirira. Ndinoziva kuti ndiri mumhuri ine vanhu vanodanana chaizvo.”—Kenya
Vanhu vaJehovha vari kunzwa sei neurongwa uhwu hutsva? Vakawanda vari kutenda chaizvo urongwa uhwu. Pasi apa pangori nezvakataurwa nevashoma vacho:
“Manheru anhasi tanakidzwa chaizvo! Handikwanisi kutsanangura mufaro wandawana ini nemudzimai wangu pataona JW Broadcasting yaMay 2015. Ichi ndechimwe chezvipo zvinokosha chaizvo zvandakapiwa naJehovha. Tinotenda Dare Rinotungamirira uye hama nehanzvadzi dzose dzakashanda nesimba kuti tive neurongwa uhwu.”—Indonesia.
“Hama dzakawanda dzakanga dzisati dzambonzwa nhengo yeDare Rinotungamirira ichipa hurukuro. Asi iye zvino tava kuvanzwa uye tiri kuvaona vachipa hurukuro. Hatisati tambonzwa tiri pedyo zvakadaro neDare Rinotungamirira pamwe chete nehama dzedu dziri munyika yose!”—Kenya.
“Murume wangu haasi muchokwadi, saka zvakandiomera kuti ndiite kunamata kwemhuri nevana vangu vaviri vari kuyaruka. Kana ndiri seni hangu, purogiramu iyi iri kundibatsira chaizvo. Inoita kuti ndinyatsonzwa kuti ndiri musangano raJehovha uye inondikurudzira chaizvo ini nevana vangu. Ichi chikomborero chaicho chatakapiwa naJehovha.”—Britain.
“JW Broadcasting tinoida chaizvo! Tinototi minyengetero yedu yakapindurwa purogiramu yacho payakashandurirwawo mune mimwe mitauro. Tinokurudzirwa chaizvo patinoona imi hama muchiratidza kuti munonakidzwa nekunamata Jehovha. Kubva pakatanga purogiramu yedu yepaTV, tava kunyatsonzwa kuti tiri nhengo dzesangano raJehovha rakanaka chaizvo uye rinoshamisa.”—Czech Republic.
“Kunzwa mashoko enhengo dzeDare Rinotungamirira mumutauro wangu kuri kuita kuti ndiwedzere kuswedera pedyo naJehovha.”—Brazil.
“Ndava nemakore 16 ndichishumira Jehovha, asi kufara kwandaita nhasi kungangoenzana chete nekwandakaita pandakabhabhatidzwa. Ndinokutendai chaizvo hama dzinodiwa nekutirongera kwamakaita JW Broadcasting.”—Brazil.
Tine chivimbo chokuti Jehovha acharamba achitibatsira zvokuti JW Broadcasting icharamba ichisimbisa hama dzedu pasi rose uye ichaita kuti vanhu vawedzere kurumbidza nokukudza Jehovha.
^ ndima 1 Munhu anogona kuona JW Broadcasting kana akaenda paIndaneti patv.jw.org.


text:
Vakadzi Kusada kubuda pachena henyu asi vazhinji mudzimba umo muri kupona nebonyora!!
Dambudziko harisi rekushaya anosvira asi kuti kushaya anogona kusvira kwacho.Varume vazhinji vakadzungaira kani pabonde.Vanofunga kupinza mboro mukati mebeche ndopakati kusvira.Vanoda dzidziso.Vanoda kudzidziswa kuti bonde rakasikirwa murume nemukadzi kuti vese vanakirwe.
Vanofanirwa kudzidza kuti nemboro dzavo chete havakwanise kutundisa mukadzi. Vanofanirwa kudzidza kuti f0replay chiyi uye inotangira papi.Kunhafa nhafa mukadzi nezvimawoko zvako zvakawomarara nehubhiridha it’s not the beginning of f0replay. F0replay starts with how you treat your wife in general. Kuremekedza,providing and treating your wife well is the beginning of f0replay. Mukadzi haafanirwe kukutya.Anofanirwa kusununguka kana ari pauri.Anofanirwa kusatya kukuudza zvaanoda pabonde.Manje imi varume nehumhata hwenyu munoti mukaudzwa nemukadzi kuti chimbondidai mobva makwira BP.Makuita hasha muchipopota accusing your wife of having learnt those things muchihure. Aikaka iwe pawakamuwana beche rakavhurika asi wakafunga kuti rakavhurwa nekutamba pada. Aihwazve!Kusvirwa.Unofanirwa kuziva kuti mukadzi wako ane vaimbomusvira before vaigona vaimusvira kupfuura mahumbwe awuri kumuitira ayo.
Hutsanana.Doro nefodya zvino nhuwisa mukanwa.Mukadzi haangambonakidzwa nebonde iye achinhuwirwa.Murume tanga wagezawo usati wauya kubonde. Underwear ngaibviswe.Kwete kuuya pabonde wakapfeka nduwe ine matuzvi. Kusura-Vamwe Varume mune dambudziko rekuti mukanakirwa nemhata munotanga kusura sura so.Kunyanya imi mune zvitumbu.Enda chinobhohwa ndechekuti iwewe wacho hauzvinzwe.Manje inini kuno kungonzwa wati bhuuuu kana pfuchuuuu ndinodzinga.Unobuda muno uchimhanya.Tiri kuti ngatisvirane iwe wakutomama zvako.Kana une chitumbu enda kuphamarcy unotenga mapiritsi anopedza nhamo yako yekusura panguva yekuita zvinonaka.
Vamwe hamutane kutunda.Muri tuchongwe kungoti koi koi ruviri rutatu gotsi papata. Murume mukuru akutofinyamisa funyamisa kumeso kunge harahwa iri kumama duzvi rizere mhodzi dzemaguava,achitunda. Ndiye nemanhede dhii kurara akuchirova ngonono zvake.Mukadzi wasiya zemo ringori tii. Wozowona vakumuka amai mwana kuenda kutoilet kunobonyora. Shame mhani! Ngatipedzeyi dambudziko rapinda mudzimba revakadzi vari kupona nebonyora ivo vachigara nevarume nenyaya yekuti varume makadzungaira hamusi kugona kugutsa madzimai enyu.


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
43 Zvino nzara yakanga iri huru panyika yacho.+
2 Pavakangopedza kudya zviyo zvavakanga vauya nazvo kubva kuIjipiti,+ baba vavo vakati kwavari: “Dzokerai, mutitengere zvokudya zvishomanana.”+
3 Judha akabva ati kwavari:+ “Murume wacho akatinyevera kwazvo zviri pachena, achiti, ‘Musaonazve chiso changu kunze kwokuti muine munun’una wenyu.’+
4 Kana muchizorega munun’una wedu achienda nesu,+ tinoda kuenda tinokutengerai zvokudya.
5 Asi kana musiri kumutuma, hatisi kuzoenda, nokuti murume wacho akati kwatiri, ‘Musaonazve chiso changu kunze kwokuti muine munun’una wenyu.’”+
6 Israeri akati:+ “Nei maifanira kundikuvadza nokuudza murume wacho kuti mune mumwe munun’una?”
7 Ivo vakati: “Murume wacho akabvunza zvakananga pamusoro pedu nehama dzedu, achiti, “Baba venyu vachiri vapenyu here?+ Mune mumwe munun’una here?’ uye takamuudza maererano nechokwadi ichi.+ Taigoziva sei kuti aizoti, ‘Uyai nomunun’una wenyu’?”+
8 Judha akazoti kuna baba vake Israeri: “Tumai mukomana aineni,+ kuti tisimuke tiende, kuti tirambe tiri vapenyu tirege kufa,+ isu nemi nevana vedu vaduku.+
9 Ndichava chokumbofanobata nokuda kwake.+ Mungareva chirango nokuda kwake muruoko rwangu.+ Kana ndikatadza kumuunza kwamuri ndomuisa kwamuri, ipapo ndichave ndakutadzirai kwenguva yose.
10 Asi kudai tisina kuverengera, iko zvino tingadai takasvikako uye takadzoka kaviri aka.”+
11 Naizvozvo baba vavo Israeri vakati kwavari: “Saka, kana zvakadaro,+ itai izvi: Isai zvibereko zvakanaka kwazvo zvenyika mumidziyo yenyu muende nazvo kumurume wacho kuti chive chipo:+ bharisamu shomanana,+ uchi hushomanana,+ rabhudhanamu nemakwati anobuda zvinonama,+ shomhwe dzomupistakiyo nemaarumondi.+
12 Uyewo, torai mari yakapetwa kaviri mumaoko enyu; uye mari yakadzoswa iri mumuromo wehomwe dzenyu muchadzokera nayo iri mumaoko enyu.+ Zvimwe kwaiva kukanganisa.+
13 Torai munun’una wenyu musimuke, mudzokere kumurume wacho.
14 Mwari Wemasimbaose ngaaite kuti munzwirwe tsitsi nomurume wacho,+ kuti akusunungurirei mumwe mwana wababa venyu naBhenjamini. Asi ini, kana ndikashayikirwa, ndashayikirwa hangu!”+
15 Naizvozvo varume vacho vakatora chipo ichi, vakatora mari yakapetwa kaviri iri muruoko rwavo naBhenjamini. Vakabva vasimuka, vakaenda kuIjipiti, vakamira pamberi paJosefa.+
16 Josefa paakaona Bhenjamini ainavo, akabva ati kumunhu aitarisira imba yake: “Enda nevarume ava kumba, uuraye mhuka uye ugadzirire,+ nokuti varume vacho vachadya neni masikati.”
17 Murume wacho akabva angoita sezvakanga zvataurwa naJosefa.+ Naizvozvo murume wacho akaenda nevarume vacho kumba kwaJosefa.
18 Asi varume vacho vakatya nokuti vakanga vaendeswa kumba kwaJosefa,+ uye vakati: “Tiri kuunzwa kuno nemhosva yemari yatakadzokera nayo iri muhomwe dzedu pakutanga kuti vatidenhe, vatirwise uye kuti vatiite varanda, isu nembongoro dzedu!”+
19 Nokudaro vakaswedera kumurume aitarisira imba yaJosefa, vakataura naye vari pasuo remba,
20 vakati: “Pamusoroi, ishe wangu! Chokwadi takauya kuzotenga zvokudya pakutanga.+
21 Asi patakasvika panzvimbo yokurara+ tikavhura homwe dzedu, takaona mari yomumwe nomumwe iri mumuromo wehomwe yake, mari yedu sokuyerwa kwayakanga yaitwa. Naizvozvo tingada kuidzosa isu pachedu.+
22 Tauya neimwe mari kuti titenge zvokudya. Chokwadi hatizivi kuti ndiani akaisa mari yedu muhomwe dzedu.”+
23 Iye akabva ati: “Farai henyu. Musatya.+ Mwari wenyu naMwari wababa venyu akakupai pfuma muhomwe dzenyu.+ Mari yenyu yakatanga yauya kwandiri.” Pashure paizvozvo akavabudisira Simiyoni.+
24 Murume wacho akabva apinza varume vacho mumba maJosefa, akavapa mvura kuti vageze tsoka dzavo,+ akapa mbongoro dzavo zvokudya.+
25 Vakagadzirira chipo+ nokuda kwokuuya kwaJosefa masikati, nokuti vakanga vanzwa kuti vakanga vachizodya zvokudya imomo.+
26 Josefa paakapinda mumba, vakabva vauya nechipo chaiva muruoko rwavo kwaari mumba, vakamugwadamira.+
27 Akazobvunza kana vaifara akati:+ “Baba venyu, murume akwegura wamakataura nezvake, vanofara here? Vachiri vapenyu here?”+
28 Ivo vakati: “Mushandi wenyu baba vedu vanofara havo. Vachiri vapenyu.” Vakabva vakotama, vakagwadama.+
29 Paakatarira, akaona Bhenjamini munun’una wake, mwanakomana waamai vake,+ akati: “Uyu ndiye munun’una wenyu wegotwe, wamakandiudza nezvake here?”+ Akawedzera kuti: “Mwari ngaakunzwire nyasha,+ mwanakomana wangu.”
30 Zvino Josefa akanga ava kukurumidza, nokuti akarwadziwa mumwoyo nokuda kwomunun’una wake,+ zvokuti akatsvaka nzvimbo yokuchemera uye akapinda muimba yomukati, akasvimha misodzi ari imomo.+
31 Akazogeza chiso chake, akabuda, akazvidzora, akati:+ “Isai zvokudya.”+
32 Vakamuisira ari oga, ivo voga, vaIjipiti vaaidya navo vari voga; nokuti vaIjipiti vaisakwanisa kudya zvokudya nevaHebheru, nokuti izvozvo chinhu chinosemesa kuvaIjipiti.+
33 Zvino vakanga vakagara pamberi pake, dangwe maererano noudangwe hwaro+ uye gotwe maererano nougotwe hwaro; uye varume vacho vakaramba vachitarirana vachishamisika.
34 Akaramba achiita kuti migove ibve pamberi pake ichienda kwavari, asi aiwedzera mugove waBhenjamini nekashanu pane ukuru hwemigove yevamwe vose.+ Naizvozvo vakaramba vachiita mabiko uye vachinwa naye kwazvo.+
Tumirawo vamwe
Tumirawo vamwe
Genesisi 43
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=1&Chapter=43&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D1%26Chapter%3D43%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
CHIKAMU 3
Vanhu Vanopukunyuka Mafashamo
Mwari anoparadza nyika yakaipa asi anochengetedza Noa nemhuri yake
VANHU zvavaiwanda, chivi neuipi zvakapararira nokukurumidza panyika. Mumwe muprofita aiparidza ega ainzi Inoki akanyevera kuti rimwe zuva Mwari aizoparadza vanhu vakaipa. Kunyange zvakadaro, uipi hwakaramba huchipararira huchitowedzera. Dzimwe ngirozi dzakapandukira Jehovha nokusiya nzvimbo dzadzo dzokudenga, dzikapfeka miviri yevanhu vepanyika, ndokutora vakadzi nemakaro kuvaita madzimai. Zvakaita kuti paberekwe vana vakasimba zvisingabviri
Inoki afa, mumwe murume akaratidza kuti akanga akasiyana nevanhu vakaipa vaiva panyika. Ainzi Noa. Iye nemhuri yake vakaedza kuita zvakarurama mukuona kwaMwari. Mwari paakasarudza kuparadza vanhu vakaipa venyika iyoyo, aida kudzivirira Noa nemhuka. Saka Mwari akamuudza kuti avake areka
Mvura yakatsvotsvoma kwemazuva 40 neusiku 40 kusvika nyika yose yafukidzwa. Vakaipa vakaparadzwa. Papera mwedzi yakati kuti, mvura zvayaidzikira, areka yakagara pagomo. Kusvika panguva yakazobuda Noa nemhuri yake nemhuka muareka, vakanga vapedza gore varimo. Noa akapa chibayiro kuna Jehovha achitenda. Mwari akapindura nokuvimbisa Noa nemhuri yake kuti aisazounzazve mafashamo kuti aparadze zvinhu zvose zvipenyu panyika. Jehovha akapa muraraungu sevimbiso inooneka, chiyeuchidzo chechipikirwa ichi chinonyaradza.
Mafashamo apera, Mwari akapawo vanhu mimwe mirayiro mitsva. Akavapa mvumo yokudya nyama yemhuka. Zvisinei, akavarambidza kudya ropa. Akarayirawo vazukuru vaNoa kuti vapararire panyika, asi vamwe vavo havana kuteerera. Vanhu vakabatana pasi pemutungamiriri ainzi Nimrodhi vakatanga kuvaka shongwe huru muguta reBhabheri, rakazonzi Bhabhironi. Chinangwa chavo chaiva chokuita zvinopesana nemurayiro waMwari wokuti vanhu vapararire nenyika. Asi Mwari akavhiringidza vapanduki vacho nokuvhiringidza mutauro wavo mumwe chete achiita kuti vataure mitauro yakasiyana-siyana. Sezvo vakanga vasisakwanisi kunzwisisana, vakasiyira basa racho panzira ndokupararira.
—Kubva pana Genesisi zvitsauko 6 kusvika ku11; Judha 14, 15.
Inzwa zvimwe
Noa “Akafamba naMwari Wechokwadi”
Noa nemudzimai wake vakasangana nematambudziko api pakurera vana vavo? Vakaratidza sei kutenda pakuvaka areka?


text:
CHIDZIDZO 22
Pahofisi Yebazi Panoitwei?
Nhengo dzemhuri yeBheteri dzinoshanda mumadhipatimendi akasiyana-siyana, kutarisira basa rokuparidza munyika imwe chete kana kuti dzakawanda. Vangashanda mumapoka eshanduro, kudhinda magazini, kubatanidza mabhuku, kurongedza zvinyorwa zvinenge zvadhindwa, kugadzira maCD nemavhidhiyo kana kuita zvimwewo zvinhu zvenyika dzakapoteredza.
Dare Rebazi rinotarisira basa racho. Dare Rinotungamirira rinoita kuti kushanda kwehofisi yebazi imwe neimwe kutarisirwe neDare Rebazi iro rinoumbwa nevakuru vanonyatsokwanisa vatatu kana kuti vanopfuura. Dare Rebazi rinogara richiudza Dare Rinotungamirira nezvokufambira mberi kwezvinoitwa munyika imwe neimwe yarinotarisira uye nezvematambudziko chero api angamuka. Mishumo yakadaro inobatsira Dare Rinotungamirira kuti risarudze kuti inyaya dzipi dzinofanira kuzokurukurwa muzvinyorwa munguva yemberi, uye pamisangano nepamagungano. Vamiririri veDare Rinotungamirira vanogara vachitumwa kunoshanyira mapazi vachipa Matare Emapazi mirayiridzo yemaitirwo emabasa avo. (Zvirevo 11:14) Panorongwa purogiramu inokosha inosanganisira hurukuro inopiwa nomutariri anoshanyira mapazi kuti vaya vanogara mundima yebazi racho vakurudzirwe.
Ungano dzomundima yebazi racho dzinotsigirwa. Hama dzakagadzwa kuti dzitarisire zvinhu pahofisi yebazi dzinobvumira kuumbwa kweungano itsva. Hama dzacho dzinotungamirirawo basa remapiyona, mamishinari uye vatariri vanofambira vanoshumira mundima yebazi. Dzinoronga magungano edunhu neeruwa, dzinotarisira kuvakwa kweDzimba dzoUmambo itsva uye dzinoona kuti zvinyorwa zvatumirwa kuungano kuti hama dzibatsirike. Zvose zvinoitwa pabazi zvinobatsira kuti basa rokuparidza riitwe zvakarongeka.
Matare Emapazi anobatsira sei Dare Rinotungamirira?
Zvii zvinoitwa pahofisi yebazi?


text:
CHITSAUKO 103
Temberi Inocheneswa Zvekare
MATEU 21:12, 13, 18, 19 MAKO 11:12-18 RUKA 19:45-48 JOHANI 12:20-27
JESU ANOTUKA MUONDE UYE ANOCHENESA TEMBERI
JESU ANOFANIRA KUFA KUTI APE VAKAWANDA UPENYU
Jesu nevadzidzi vake vava nemazuva matatu vachirara muBhetani kubva pavakabva kuJeriko. Mangwanani ano, musi weMuvhuro, Nisani 10, vanopinda munzira vakananga kuJerusarema. Jesu ane nzara. Saka paanoona muonde, anotsaukira pauri. Une maonde here?
Iye zvino mwedzi waMarch wava kunopera, uye maonde achatozotanga kuita muna June. Kunyange zvakadaro, muti uyu watova nemashizha. Izvi zvinoita kuti Jesu afunge kuti angangowana maonde ekutanga pamuti uyu. Asi paanosvika, hapana chaanowana. Kunyange zvazvo uine mashizha, muti uyu hauna michero. Jesu anobva ati: “Ngaparege kuva nomunhu anodya zvibereko zvinobva kwauri nokusingaperi.” (Mako 11:14) Paanongodaro, muti wacho unobva watanga kuoma. Vadzidzi vachazonyatsonzwisisa zvaari kureva mangwana mangwanani.
Pasina nguva, Jesu nevadzidzi vake vanosvika kuJerusarema. Anoenda kutemberi iyo yaakaongorora nezuro masikati. Nhasi haangoiongorori chete, asi anoita zvaakamboita makore matatu akapfuura paPaseka ya30 C.E. (Johani 2:14-16) Rwendo runo, Jesu anodzinga ‘vaya vari kutengesa nokutenga mutemberi.’ Anopidigurawo ‘matafura evari kuchinja mari nemabhenji evari kutengesa njiva.’ (Mako 11:15) Haatombobvumiri kana ani zvake ari kuenda kune imwe nzvimbo muguta akatakura zvinhu kuti adimbudzire nemuchivanze chetemberi.
Nei Jesu asiri kuita zvekutamba nevaya vari kuchinja mari nekutengesa mhuka mutemberi? Anoti: “Hazvina here kunyorwa kuti: Imba yangu ichanzi imba yokunyengeterera yemarudzi ose’? Asi imi maiita bako remakororo.” (Mako 11:17) Ari kuti varume ava makororo nekuti vanodhurisira vanhu vanenge vachida kutenga mhuka dzekupa sezvibayiro kuna Jehovha. Jesu anoona zvavari kuita sekuba chaiko.
Vapristi, vanyori, nevanhu vakakurumbira vanonzwa zvaitwa naJesu, uye vanotangazve kutsvaka nzira dzekuti vamuuraye. Asi hazvisi nyore kwavari. Vari kushaya kuti vachamuuraya sei nekuti vanhu vakawanda vari kumuunganira vachida kunzwa zvaari kutaura.
Havasi vaJudha bedzi vauya kuPaseka, asi kunyange vanhu vemamwe marudzi vakatendeukira kuchitendero chechiJudha, vauyawo. Pakati pavo pane vaGiriki vauya kuzonamata pamutambo uyu. Vanoenda kuna Firipi, zvichida nekuti zita rake nderechiGiriki, vokumbira kuona Jesu. Firipi anogona kunge asina chokwadi kuti zvinoita here, saka anobvunzawo Andreya. Vaviri ava vanosvitsa nyaya yacho kuna Jesu, uyo anofanira kunge achiri mutemberi.
Jesu anoziva kuti asarirwa nemazuva mashoma kuti afe, saka haisi nguva yekuda kufadza vanhu vari kuda kuziva nezvake kana yekutsvaka kuzivikanwa nevanhu vakawanda. Anopindura vaapostora vacho vaviri nemashoko okuti: “Awa yasvika yokuti Mwanakomana womunhu akudzwe. Chokwadi, chokwadi ndinoti kwamuri, Kana tsanga yegorosi ikasawira muvhu, ikafa, inoramba ichingova tsanga imwe chete; asi kana ikafa, inobva yabereka zvibereko zvizhinji.”—Johani 12:23, 24.
Tsanga imwe chete yegorosi inogona kuoneka sechinhu chisina basa. Asi kana ikadyarwa, ‘inofa,’ yomera, uye nekufamba kwenguva inokura yobereka zvibereko. Saizvozvowo, Jesu munhu mumwe chete akakwana, asi kana akaramba akatendeka kuna Mwari kusvika parufu, achakwanisa kupa upenyu husingaperi kune vakawanda vanozvipira sezvaanoita. Saka Jesu anoti: “Anoda mweya wake anouparadza, asi anovenga mweya wake munyika ino achauchengetedza nokuda kwoupenyu husingaperi.”—Johani 12:25.
Jesu haasi kungofunga nezvake chete, nokuti anoti: “Kana munhu achizondishumira, ngaanditevere, uye pandinenge ndiri ndipo pachavawo nomushumiri wangu. Kana munhu achizondishumira, Baba vachamukudza.” (Johani 12:26) Uyu mubayiro wakakura chaizvo! Vaya vanokudzwa naBaba vachatonga pamwe chete naKristu muUmambo.
Achifunga nezvekutambura kukuru kwaachaita uye nezverufu runorwadza rwaachasangana narwo, Jesu anoti: “Zvino mweya wangu unonetseka, ndichatii? Baba, ndiponesei muawa ino.” Asi Jesu haasi kukumbira kuti asaita kuda kwaMwari. Anowedzera kuti: “Kunyange zvakadaro, ndokusaka ndasvika paawa ino.” (Johani 12:27) Jesu anobvumirana nezvose zviri muchinangwa chaMwari, kusanganisira rufu rwake.


text:
MAZANO OKUBATSIRA MHURI | WANANO
Kuwirirana Natezvara Naambuya
DAMBUDZIKO
“Ini nemudzimai wangu pataiva nedambudziko mumba, mudzimai wangu akabva anoudza vabereki vake. Ndakazonzwa baba vake vavakundishevedza kuti vandipe mazano. Handina kufara nazvo!”
—James. *
“Vamwene vangu vanogara vachiti, ‘Ndasuwa mwana wangu chaizvo!’ Vanotaura nezvekuwirirana kwavaiita, zvekuti ndinotanga kuzvipa mhosva kuti nei ndakabvuma kuroorwa nemwana wavo, dai ndakangosiya aina amai vake!”
—Natasha.
Ungaitei kuti dambudziko ringavapo pakati pako nanatezvara risakanganisa imba yako? *
ZVAUNOFANIRA KUZIVA
Kuroorana kunoita kuti pave nemhuri itsva. Bhaibheri rinoti murume akaroora “achasiya baba vake naamai vake onamatira mudzimai wake.” Ndizvo zvinoitwawo nemudzimai. Kana varoorana, Bhaibheri rinoti, vaviri vacho vachava “nyama imwe.” Vanenge vava mhuri itsva.—Mateu 19:5.
Wanano yenyu inokosha kupfuura vabereki. Chipangamazano panyaya dzemba anonzi John M. Gottman akanyora kuti, “Chimwe chinhu chinosimbisa imba kuziva kuti mava vaviri. Kuti unyatsowirirana nemudzimai wako unofanira kusiyana nezvinhu zvawaimboita kumba kwenyu.” *
Vamwe vabereki zvinovaomera kuti varege kupindira. Mumwe murume anoti: “Tisati taroorana, mudzimai wangu aigara achida kuita zvinhu zvose zvaidiwa nevabereki vake. Patakazoroorana, amai vake vakaona kuti pane aiva atora nzvimbo yavo. Izvi zvakavaomera kuti vazvibvume.”
Vanenge vachangobva kuroorana vanogona kuomerwawo. James ambotaurwa nezvake anoti, “Kuva natezvara naambuya kwakasiyana nekuva neshamwari dzaunozvisarudzira. Zvinoita sekuti mumwe munhu akuudza kuti, ‘Shamwari dzako mbiri idzi, uchida usingadi.’ Kunyange vakaita zvinhu zvausingafariri, nditezvara naambuya vako, hazvichinji!”
ZVAUNOGONA KUITA
Kana iwe nemudzimai wako musiri kuwirirana nemhaka yatezvara kana yaambuya vako, gara pasi nemumwe wako mutaurirane zvakanaka. Shandisa zano reBhaibheri rekuti: “Tsvaka rugare, urutevere.”—Pisarema 34:14.
Mienzaniso inotevera inogona kukubatsirai kuti muone kuti mungazviita sei. Mumwe muenzaniso unoratidza maonero angaita murume uye mumwe maonero angaita mudzimai. Sezvo matambudziko acho achigona kuitika kuvarume kana vakadzi, mazano ari kukurukurwa anogona kukubatsira.
Mudzimai wako anoshuva kuti dai wati wedzerei kuwirirana naamai vake. Asi unoona sekuti ambuya vako munhu akaoma kuwirirana naye.
Edza izvi: Kurukura nyaya yacho nemudzimai wako, uye bvumawo zvimwe zvaanenge akuudza. Nyaya haisi pamaonero aunoita amai vake, asi iri pakuti unoitawo here zvinoshuviwa nomudzimai wako wawakatsidzira kuti uchamuda nomwoyo wose. Pamunokurukura, wana chinhu chimwe chete kana zviviri zvaungada kuita kuti uwedzere kuwirirana kwaunoita naamai vake, wobva wazviita. Mudzimai wako paachaona zvaunenge uchiedza kuita, achawedzera kukuremekedza.—Zvinotaurwa neBhaibheri: 1 VaKorinde 10:24.
Murume wako anotaura kuti unonyanya kuda kufadza vabereki vako kupfuura zvaunomuita.
Edza izvi: Kurukura nyaya yacho nemurume wako, uye edza kunzwisisa kuti sei achidaro. Kana uchipa vabereki vako ruremekedzo rwavanofanira kuwana sezvinongoitwa nemwana wose kumubereki, murume wako haafaniri kunetseka nazvo. (Zvirevo 23:22) Kunyange zvakadaro, unofanira kumuratidza nemashoko uye nemaitiro kuti unomuda kupfuura vabereki vako. Kana murume wako akaona kuti unomuda zvechokwadi, haazombonyanyi kunetseka nezvaunoitira vabereki vako.—Zvinotaurwa neBhaibheri: VaEfeso 5:33.
Mudzimai wako anoenda kunotsvaga mazano kuvabereki vake pane kuti auye kwauri.
Edza izvi: Taura nemudzimai wako mobvumirana kuti inyaya dzipi dzamungaudza vabereki. Edza kuva munhu anonzwisisa. Zvakaipa zvachose here kuti munhu audze mubereki zvinenge zvichimunetsa? Inyaya dzipi dzamungavaudza? Kana mukagara mabvumirana nyaya dzamunogona kuudza vabereki, mangwana hamuzonetsani.—Zvinotaurwa neBhaibheri: VaFiripi 4:5.
Inzwa zvimwe
Zvamungaita Kuti Murambe Muine Rugare Nehama Dzenyu
Munogona kukudza vabereki venyu musingakanganisi imba yenyu.


text:
CHIKAMU 16
Mesiya Anosvika
Jehovha anozivisa kuti Jesu wekuNazareta ndiye Mesiya akanga avimbiswa kwenguva yakareba
JEHOVHA aizobatsira vanhu kuziva Mesiya akanga avimbiswa here? Hongu. Ona zvakaitwa naMwari. Pakanga papera makore anenge mazana mana pashure pokunge Magwaro echiHebheru apera kunyorwa. Muguta rinonzi Nazareta, kuchamhembe kweGarireya, imwe mhandara yainzi Mariya yakashanyirwa zvayaisatombotarisira. Ngirozi inonzi Gabrieri yakauya kwaari ndokumuudza kuti Mwari aizoshandisa simba rake, mudzimu wake mutsvene, kuita kuti abereke mwanakomana, kunyange zvazvo aiva mhandara. Mwanakomana uyu aizova Mambo akanga avimbiswa kwenguva refu, uyo aizotonga nokusingaperi! Mwana uyu aizova Mwanakomana waMwari pachake, ane upenyu hwaizotamiswa naMwari kubva kudenga kuenda mudumbu raMariya.
Mariya akabvuma nokuzvininipisa kuita basa iroro raikosha zvikuru. Murume waakanga avimbisana naye kuti vaizoroorana, muvezi ainzi Josefa, akamuroora pashure pokunge Mwari atumira ngirozi kuti imuzivise zvakanga zvaita kuti Mariya ave nepamuviri. Zvisinei, zvakadini nouprofita hunoti Mesiya aizoberekerwa muBhetrehema? (Mika 5:2) Taundi duku iroro raiva kure neanenge makiromita 140!
Mutongi weRoma akarayira kuti vanhu vaverengwe. Vanhu vaifanira kunonyoresa kutaundi ravakaberekerwa. Zvinoita sokuti Josefa naMariya vakanga vaberekerwa kuBheterehema, saka Josefa akaenda ikoko nomudzimai wake aiva nepamuviri. (Ruka 2:3) Mariya akasunungukira mudanga rezvipfuwo, ndokuradzika mwana wacho muchidyiro chezvipfuwo. Mwari akabva atumira ngirozi dzakawanda kuti dzinoudza boka revafudzi raiva mugomo kuti mwana akanga achangoberekwa ndiye aiva Mesiya akanga avimbiswa, kana kuti Kristu.
Pave paya, vamwe vaizopupurira kuti Jesu aiva Mesiya akanga avimbiswa. Muprofita Isaya akanga afanotaura kuti mumwe munhu aizouya kuti agadzire nzira kuitira basa rinokosha raMesiya. (Isaya 40:3) Mugadziri wenzira iyeye akanga ari Johani Mubhabhatidzi. Paakaona Jesu, akashevedzera kuti: “Onai, Gwayana raMwari rinobvisa chivi chenyika!” Vamwe vevadzidzi vaJohani vakabva vangotevera Jesu. Mumwe wavo akati: “Tawana Mesiya.”
Paiva nehumwezve uchapupu. Johani paakabhabhatidza Jesu, Jehovha pachake akataura ari kudenga. Achishandisa mudzimu mutsvene, akagadza Jesu kuva Mesiya ndokuti: “Uyu ndiye Mwanakomana wangu, anodiwa, wandafarira.” (Mateu 3:16, 17) Mesiya ainge avimbiswa kwenguva refu akanga asvika!
Izvi zvakaitika rini? Mugore ra29 C.E., chaipo pakaperera makore 483 akafanotaurwa naDhanieri. Chokwadi, uhwu humwe hweuchapupu hunoshamisa hwokuti Jesu ndiye Mesiya, kana kuti Kristu. Zvisinei, aizozivisa mashoko api panguva yaaizova pasi pano?
—Kubva pana Mateu chitsauko 1 kusvika ku3; Mako chitsauko 1; Ruka chitsauko 2; Johani chitsauko 1.
Inzwa zvimwe
Jesu Kristu Ndiani?
Dzidza kuti nei Jesu akafa, rudzikinuro chii, uye kuti iye zvino Jesu ari kuitei.
Mariya ‘Akaafungisisa Mumwoyo Make’
Zvakaitika kuna Mariya muBhetrehema zvakasimbisa kutenda kwake muzvipikirwa zvaJehovha.
Akadzivirira, Akariritira Uye Akaramba Achiita Basa Rake
Josefa akadzivirira sei mhuri yake? Nei akaenda naMariya naJesu kuIjipiti?
Mwari Anoronga Kununura Vanhu
Mesiya anopinda papi pavimbiso yakaitwa naMwari kuna Abrahamu? Ona kuti Mwari achanunura sei vanhu pakurwara, kutambura uye rufu.


text:
Tags Bonyora
Tag: Bonyora
Vakadzi kusada kubuda pachena henyu asi vazhinji mudzimba umo muri kupona...
Vakadzi Kusada kubuda pachena henyu asi vazhinji mudzimba umo muri kupona nebonyora!! Dambudziko harisi rekushaya anosvira asi kuti kushaya anogona kusvira kwacho.Varume vazhinji vakadzungaira kani...
Ndakaona Murume Wangu achirova Bonyora akatarisa video yaLady B
Ndakaona Murume Wangu achirova Bonyora akatarisa video yaLady B. What would you do in such a position? Question: Is it normal kuti married man anorova bonyora?...


text:
NHARIREYOMURINDI (YOKUDZIDZA) APRIL 2014
Magazini inotaura kuti tingava sei nokutenda sekwaiva naMosesi. Jehovha anoona sei basa rokuriritira mhuri uye anotibatsira sei kuti tiriite?
Tevedzera Kutenda kwaMosesi
Kutenda kwakabatsira sei Mosesi kuti arambe zvido zvenyama uye kuti akoshese ropafadzo dzaaiva nadzo? Nei Mosesi “akaramba akatarira kuripwa kwomubayiro”?
Unoona “Uyo Asingaoneki” Here?
Kutenda kwaiva naMosesi kwakamubatsira sei kuti asatya vanhu uye kuti atende zvainge zvavimbiswa naMwari? Simbisa kutenda kwako kuti uite seuri kutoona Jehovha uyo anoda kukubatsira.
Kwandasvitswa Nebasa Renguva Yakazara
Ona kuti nei Robert Wallen achitaura kuti akava neupenyu hunogutsa uye hune chinangwa mumakore 65 aave ari mubasa renguva yakazara.
Hapana Munhu Anogona Kushandira Vanatenzi Vaviri
Vamwe vakaenda kunze kwenyika kuti vawane mari yakawanda. Kushandira kunze kwenyika kunokanganisa sei muchato wako, vana, uye ukama hwako naMwari?
Iva Akashinga Kwazvo
—Jehovha Ndiye Mubatsiri Wako!
Vamwe baba vakagadzirisa sei ukama hwavo nemhuri yavo pashure pokunge vamboshanda kunze kwenyika? Jehovha akavabatsira sei kuti variritire mhuri yavo munyika ine upfumi hwakaderera?
Unonzwisisa Here Kuti Nei Jehovha Achititarisa?
Funga nzira shanu idzo Mwari anoratidza nadzo kuti ane hanya nesu uye kuti tinobatsirwa sei nokutitarisa kwaanoita.
Waizviziva Here?
Munguva dzinotaurwa muBhaibheri, kubvarura kwaiita munhu nguo dzake kwairatidzei?


text:
WASHINGTON —
Vakuru muhurumende vakasaina chibvumirano chekuumba hurumende yemubatanidzwa vasangana negurukota rezvebumbiro remitemo nemabasa eparamende vakazeya pasvika bumbiro idzva remitemo yenyika.
Mutungamiri wenyika, VaRobert Mugabe, mutungamiri wehurumende, VaMorgan Tsvangirai, pamwe nemutevedzeri wemutungamiri wehurumende, VaArthur Mutambara, vasangana muHarare negurukota rezvebumbiro remitemo nemabasa eparamende, VaEric Matinenga, vachida kuti vaziviswe pasvika hurongwa hwekunyorwa kwebumbiro idzva.
Vatungamiri ava vanosangana panguva apo paine makakatanwa pamusoro pebumbiro iri zvichitevera musangano weSecond All Stakeholders Conference wakaitwa muna Gumiguru.
Bato reZanu PF rinonzi riri kuda kuti gwaro rezvakaitika kumusangano weSecond All Stakeholders’ Conference ritange raendeswa kuvatungamiri vemapato ari muhurumende, ukuwo mapato eMDC ari kuti gwaro iri ritange raendeswa kuparamende, sezvo iri iyo yakatuma COPAC kuita basa iri.
Vane ruzivo nezviri kuitika mumapato ari muhurumende vanoti kana gakava iri rakasagadziriswa nekukasika, mapato eMDC ari kuti nyaya iyi inofanirwa kuendeswa kuSADC.
Mumwe wevatungamiri ava uye ari mutungamiri werimwe bato reMDC, VaWelshman Ncube, havana kupinda mumusangano wevatungamiri uyu uye vanonzi vari kuUganda pari zvino. VaNcube vagara vachiti havapinde mumusangano unoremekedza VaMutambara semumiriri webato.
VaMatinenga vaudza Studio 7 kuti vatungamiri vehurumende ava vavavimbisa kuti havasi kuda kutora chirongwa ichi kubva kuCOPAC, asi kuti vari kuda chete kuti vange vachiziviswa nezvedanho iri parinenge rasvika.
Vatiwo vari kutarisirwa kunyora gwaro repasvika hurongwa uhwu ravachapa kuvatungamiri ava neChishanu chesvondo rino kana kuti neMuvhuro wesvondo rinouya.


text:
NHARIREYOMURINDI NHAMBA 5 2016
Ndiani Angakunyaradza?
Tose tinoda kunyaradzwa naMwari kunyanya patinenge tiri mumatambudziko. Magazini iyi inotsanangura kuti Mwari anotinyaradza sei.
Tose Tinoda Kunyaradzwa
Ungawana kupi rubatsiro kana wafirwa, uchirwara, imba yako isiri kufamba zvakanaka kana kuti wapererwa nebasa?
Mwari Anotinyaradza Sei?
Zvinhu 4 zvingabatsira vanhu vari kutambudzika.
Kunyaradzwa Mumatambudziko
Vamwe vakabatsirwa sei pavaiva mumatambudziko?
“Kurwa ndokwaJehovha”
Chii chakabatsira Dhavhidhi kuti akunde Goriyati? Nyaya yaDhavhidhi inotidzidzisei?
Nyaya yaDhavhidhi naGoriyati—Ndeyechokwadi Here?
Vamwe vanhu vanoti nyaya iyi ndeyekunyepa. Zvavanotaura zvine musoro here?
Ndaigara Ndakagumbuka Uye Ndaida Zvekurwa
Chii chakabatsira mukomana wekuMexico kuti asiye zvekurwa?
Bhaibheri Rinotii?
Vanhu vanotaura zvakasiyana-siyana nezveUmambo hwaMwari. Asi Bhaibheri rinoti kudii? Unogona kushamiswa nezvarinodzidzisa.
Zvimwe Zviri paIndaneti
Sei Ndichifanira Kunyengetera? Mwari Achandinzwa Here?
Zvauchaita ndizvo zvichatema kuti munyengetero wako uchanzwiwa here kana kuti kwete.


text:
Mainini vakafongora ndokubvisa bhurungwa ndichibva ndaibairira nyoro pashebeen! Munoziva nyaya dzekunwira doro pashabeen dzinoparira, ndini uyo rimwe zuva ndiri kufamba zvangu, homwe was very rich taita mari nengoda, but handizive kuti kamusikana aka kakafemerwa here kuti mudhara akanga ari rich, zvikanzi nhai imi babamukuru munongodya mari yenyu mega mazuva ese sei musingade kundinwisawo kana zve 1 day, ndikapindura ndichiti handiti haubatike zvikanzi ndiripo wani ndikati toita sei zvikanzi teverai kwandiri kuenda tisafambe tese coz imimi muri murume we munhu inini ndiri mukadzi wemunhu.
I followed her kumashure ndikaona vachipinda paneimwe imba paive pashabeen ini i didnt know kuti pashabeen, takapinda tikagara hedu pasame sofa tichinwa hedu using same glass panga pane mamwewo madzimai ndini chete ndanga ndiri murume pashabeen apa paitaurwa nyaya dzekusvirana dzegadzega ukutichinwa zvekunwa zviye, doro rakanwiwa ipapo masasi eharare, castle lite after castle lite, so mukutaura imomo inini ndakapedzisira ndave kupfekera ruoko rwangu muskirt ya amainini ava vachibva vanditi aaah nhai baba mukuru zvamava kuda kutanga munozvigona here.